text:
Un sospechoso den kaso Troya den libertat bou di kondishon
Willemstad – Despues ku abogado mr. Marije Vaders, a entamá un opheshon kontra di e desishon di hues komisario ku a prolongá detenshon di e sospechoso Sherwin O. ku 8 dia mas, sospechá di ta metí den e kaso ku a haña e nòmber Troya, ta logra libertat di e sospechoso aki. Sherwin su sospechoso no ta kita, pero despues ku Vaders a tres puntonan bálido dilanti pa ku detenshon di
Sherwin, Hues Komisario a haña ku e aspekto personal ta pisa mas tantu ku e interes di e investigashon.
Sherwin ta keda sospechá di labamentu di 11 mion dòler durante e periodo di 2010-2015 i manera ariba menshoná, Hues Komisario despues di a skucha e argumentunan ku Vaders a trese dilanti a haña ku no tin motibunan pisa pa kontinuá detenshon di Sherwin. Esaki a trese Hues Komisario na suspenshon di detenshon, pero bou di kondishon.
Prolongashon di detenshon di Hóben 14 sospechá di asesinato
Willemstad – Fiskal di Ministerio Públiko a prolongá enkarselashon di e hóben L.Y. (14) di Rio Magdalena ku 15 yüli a keda detené riba vèlt di futbòl den Kaya Pieda Natural den Tera Kòrá.
E ta ser sospechá di ta envolví den kaso di atrako/asesinato di Frensio Pascual Sambre (90 aña) dia 2 di aprel 2015 den bario di Rio Magdalena.
Dia 16 yüli a enkarselá Y. pa 2 x 24 ora. Awe 17 yüli el a keda presentá na Hues – Komisario ku a husga e detenshon i awor pues Fiskal a ordená 8 dia sera pa e hóben, esta prolongá e enkarselashon pendiente mas investigashon.
###
Sra. Estafado deten’é
Willemstad – Polis den kareda di 1 or awe mèrdia a detené estafado sra. D.B. ku tabata hasi komo sifuera e tabata traha na OM. KPC a emití un komunikado riba e detenshon aki.
Algun siman pasa kaba Fiskal a emití órden di detenshon pa e señora aki tin vários keho duná na KPC den su kontra. Siman pasá tabatin un di su víktimanan den sala korte, keriendo ku kaso di e D.B. tabata tratamentu. E víktima aki so a keda perhudiká pa 150 mil florin.
###
Mula ta sali Panamá pasa Kòrsou ku destinashon Ulanda
Willemstad – Konforme e loke ku tin formulá den e veredikto di korte di Harlemmemeer, por konkluí ku e maleta ku kokaina a sali Panamá sin problema, yega Kòrsou sin problema, pa despues bolbe sali Kòrsou sin problema i ta na Ulanda e maleta aki ta keda interseptá.
No a bin dilanti kuantu dia e polako a keda, Kòrsou, pero el a sali Kòrsou despues di tabata na Panamá kaminda ku el a tuma un maleta ku 5587,5 gram (5.5 kilo) di koka aden. E kokaina tabata den un bòm falsu di e maleta.
E loke ku a pasa ta ku ora e avion a yega Ulanda, e tim di duana ta kontrolá tur maleta. Ora ku su maleta a pasa den e mashin di scan, a nota ku e imágen tabata straño i spesialmente den e bòm di e malta. Akinan a separá e polako i a mand’é pir G, kaminda ku einan, e duana ta hasi un kòntròl mas profundo.
Akinan e duanero nan a tuma nota kon e polako a kuminsá bira nervioso i a kuminsá tembla. Sin puntr’é nada, el a bisa ku e maleta no ta di dje. Ora ku a kaba di saka tur paña for di e maleta kaminda ku e polako a kue un yas pretu bisti, ainda e maleta tabata pisa algu mas ku 12 kilo.
E duanero nan a kontrolá e bòm di e maleta i eiden a bin lokalisá 4 paki di kokaina. Akinan el a kuminsá duna tur tipo di deklarashon di kua niun no ta parse di ta real.
El a bisa ku e no sa kon bin tin koka den e maleta i a kumpra e maleta den un pakus pa 20 euro. Pero den sala di korte el a splika kiko eksaktamente a pasa i a duna di konosé ku e ta den un situashon finansiero hopi deplorabel i a hasi e kos aki pa plaka.
E mester a biaha pa Panamá, kaminda ku einan el a tuma e maleta, pasa Kòrsou pa despues bai Ulanda. Ora ku e kaba di entregá e maleta, despues di un siman e lo haña 7000 euro. E kuater pakinan di kokaina a pasa algu mas ku 5 kilo i mei.
Fiskal a trese e problemátika di droga ku tin na Ulanda i a bisa ku esaki ta trese hopi violensia i insiguridat kuné. Fiskal a pidi 39 luna di prizon pa e polako.
Korte a uni su mes ku e punto di salida di fiskal, pero pa loke ta trata e kondena, korte ta wak’é otro. Korte a duna di konosé ku nan ta tene kuenta ku e pobresa di polako i esaki ta motibu pa nan desviá for di e demanda. Nan ta yega na un kondena di 30 luna di prizon.
###
Ofisina di abogado a pone kompania bèrdè 3 mion euro
Rotterdam – Resientemente korte di Rotterdam a dikta fayo den un disputa entre e kompania Cable Plus Curaçao B.V. inskribí aki na Kòrsou kontra e ofisina dui abogado De Brauw Blackstone Westbroek N.V. inskribí na Amsterdam.
Ta trata di un kaso kaminda ku korte lo mester a stipulá si e kompania Cable Plus Curaçao lo mester haña un multa mionario òf no. E ofisina di abogado De Brauw a oponé kontra di e demanda, pero no ta sali nan bon.
Tur kos a kuminsá ora ku pa motibu di un fayo di un abogado, (beroepsfout) a pone ku a hala pèrmit aden di Cable Plus Curaçao. E pèrmit ku Cable Plus Curaçao tabatin, ta basá riba sistemanan tékniko moderno i inovativo e tempu ei. Ta trata di un pèrmit ku ta di aña 2001.
Manera ya menshoná e abogado a faya dor di kanselá e opheshon ku tabatin kontra di hala un pèrmit aden. Esaki a pone ku halamentu di e opheshon aden, a kita tur e speransa ku Cable Plus Curaçao lo por a haña e pèrmit tòg. Cable Plus Curaçao tabatin 50% chèns di a haña su pèrmit, pero ku halamentu aden di e opheshon, a pone ku e chèns a bira sero.
Esaki a pone ku ora ku desishon a kai, no por a husga Cable Plus Curaçao tambe den e petishon. Esaki tabata sufisiente pa a entamá un kaso kontra di e bufete ku su abogado a hala e opheshon aden.
E kaso a bira un di tempunan largu i añanan tabata transkurso pa yega na un klaridat.
E kompania prestigioso Trova a traha un rapòrt riba e posibel chèns ku Cable Plus Curaçao tabatin pa por a bin na remarke pa e pèrmit i tur kos a indiká ku e chènsnan enbèrdat tabata grandi.
E pronóstikonan tabata 15.000.000 euro den e promé tres añanan i un kálkulo kompliká kaminda ku a hinka tur kos aden, e rapòrt ta hasi menshon ku e bufete tin di karga su responsabilidat pa 50% i esaki ta keda kalkulá na 3.000.000 euro.
Korte a uni su mes ku e rapòrt i a konkluí e kaso kaminda ku ta obligá De Brauw paga Cable Plus Curaçaoe3mioneuro,mas interesnan te dia ku nan kaba paga e suma.
De Brauw mester paga gastunan di rapòrt na balor di 34.617 euro i otro gastunan di korte na un balor di 20.576 euro.
###
Rubinel Cathalina su kastigu a subi di 6 pa 7 aña den apelashon
Willemstad – Miéntras su otro kompañeronan no a apelá, Rubinel Cathalina su kastigu a subi den apelashon. Tabata bisto ku ora ku Rubinel a tende su kastigu i ku esaki a bira un aña mas tantu, ku su pianan a bira aletria, o sea ku tabata parse ku e no por a keda para mas riba su pia i a sak un poko den su rudia. E kastigu a baha duru.
Korte di apelashon a konkluí ku e veredikto ku korte di promé instansha a dikta no ta reflehá e seriedat di e kaso, refiriendo aki riba e kantidat di droga ku a haña den nan poder i tambe e tipo di armanan di kandela ku a haña nan.
Ta trata di armanan di kandela ku niun hende no por haña pa kana kuné ni ku pèrmit. Ta arma militar ku ta trahá i diseñá pa mata hopi hende pareu. E armanan aki a haña den poder di entre otro Rubinel.
Despues di a keda kondená na 6 aña di prizon den kaso di importashon di mas di 300 kilo, e akusado Rubinel Cathalina ta apelá e veredikto aki, pa motibu ku e ta di opinion ku e no tin nada di aber ku e kaso aki.
Mester indiká ku Rubinel a bin ku un historia di un tal “Conejo”, ku e ta kere ta e persona ku a bin ku e droga. Pero e tribunal no a bai tras di e historia di Conejo.
###
Futbolista Niles su kastigu a keda 15 aña pa asesinato
WILLEMSTAD. – E akusado Dennis Niles alias Payo, futbolista a tende ku nada no ta kambia pa loke ta trata su kastigu di prizon ku e tin di sinta. Den korte penal di promé instansha Dennis a keda kondená na 15 aña di prizon i den korte di apelashon e kastigu a keda meskos.
Borrebach a keda asesiná dia 5 di mart mardugá, ora ku despues di un diskushon ku lo mester tabatin entre e víktima i algun persona, un hende lo a saka arma di kandela i tira e víktima ku resultado fatal.
Segun informashon tin vários testigu ku a duna nan testimonio i tin di nan ta indiká Niles komo e persona ku a tira. E loke ku ta hasi e testimonionan aki no konfiabel ta e echo ku tur testimonio ta varia i Niles ta para riba su inosensia.
E echo ku Niles semper a keda para riba su inosensia, a hasi ku e investigashon a sufri vários retraso, pa kaba di investigá e kaso te den detaye. Esei a tuma lugá tambe.
Niles semper a bisa ku e ta sintando un kastigu pa algu ku e no a hasi. Pero hues di korte di promé instansia den su veredikto a motivá su desishon i a konkluí ku e testigunan ku a duna nan testimonio, tur ta konfiabel.
Korte a kalifiká e deklarashonnan di Niles engañoso i no konfiabel. El a trata di laga korte kere ku e no tabata na e sitio di tiramentu na momentu ku e suseso lamentabel a tuma lugá.
Pero Korte ta di opinion ku dia 5 di mart 2014, tabatin un bringamentu den Saliña i Dennis ta bai metekuesakiialòsuntiru klaramente djaserka ku a alkansá e víktima na su lomba.
Ta trata di un persona di 24 aña di edat i ku ta den flor di su bida i e aktuashon di Dennis ta kita bida di e hóben aki i alabes a kousa un doló ireparabel, pa motibu ku awor e famia tin di kontinuá nan bida sin nan ser kerí.
E tribunal ta yega na e desishon ku no tin motibu pa kambia e kastigu i a kondená Niles na e mesun kastigu ku e promé hues a imponé.
###
Fuente: Hustisia.com


c: text/html

text:
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Fuera di su famoso grill, awor ta ofrece tambe Chinese Wok, un sistema di prepara e cuminda cu a bira famoso tur rond di mundo.
Dia 1 di Mei lo ta habri oficialmente pa e clientenan, den un localidad mas espacioso, luhoso, comodo, pero cu ta sigui ofrece cumindanan y servicio na prijs sumamente economico.
E restaurant ta bow maneho di famia Atan Lee, conoci cu nan restaurant Peanuts, cu ta e restaurant number uno pa tur Arubianonan.
Aki na Don Raymundo Chinese wok & grill, e cliente mes lo escohe su berduranan y e sauce cu nan ta desea cu e cuminda lo ser prepara cu ne.
Nos ta habri for di 11’or di mainta te cu 11’or di anochi.
Mester bisa cu danki na Caribbean Mercantile bank cu e proyecto aki a bira un realidad y mester menciona cooperacion di Gerente General di e banco señor Javier Wolter, Senior Account Manager Michael de Cuba y Account Manager señora Evelyn Ponson.
Atrobe pueblo di Aruba tin un restaurant di clase, hygienico y economico.
Archive for April, 2014
APERTURA DI DON RAYMUNDO CHINESE WOK & GRILL, LUNCH & DINNER RESTAURANT DEN KALALU MALL NA TANKI LEENDERTPosted: April 29, 2014 in Noticiero 94
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Exposicion di Arte ‘Retrospective, a look into the mind of Rudyomar Leysner’Posted: April 29, 2014 in Johnny Habibe
Oranjestad-E hoben artista Rudyomar Leysner lo haya e honor di expone su obranan atrobe p’e comunidad Arubano.
Despues di a ser selecciona pa forma parti pa expone su obranan na ‘Zona de encuentro’ na Universidad di Caldas na Manizales Colombia di mei pa juni 2011 y a ricibi un merito pa su participacion cu fuera di esaki su obranan a keda escogi pa participa na e ‘Primer Concurso LARA’ de pintura, dibujo y escultura realista y hiperrealista na Spaña. Tambe el a expone varios biaha na Ateliers ’89 y na Biblioteca Nacional Aruba.
Diabierna dia 2 di mei venidero lo expone tur su obranan di arte, di tempo di scol basico te cu awe, cu lo encera dibuhonan, pintura y fotografia expandiendo desde arte hiper-realista te na obranan mas psicodelico den varios medio incluyendo potlood y ink, olie, etc sacando inspiracion for di diferente fuente incluyendo evolucion, naturaleza, felicidad, elemento, inocencia psicodelico y corupcion entre otro.
E apertura di e exposicion lo tuma luga diabierna 2 di mei 2014 pa 7:00 pa di anochi na UNOCA, Stadionweg 21 Oranjestad. Su obranan ta keda exponi y disponibel pa publico aprecia te cu dia 16 di mei durante orario di oficina di Unoca.
Henter comunidad ta keda coordialmente invita pa asisti na e expocision y bin admira y aprecia dibuhonan di calidad halto y apoya un artista local.
Pa cualkier informacion, tayer y les, of si ta interes pa adkiri of laga diseña un obra por tuma contacto cu e artista Rudyomar Leysner na 568 9058 of via mail: jackofito@gmail.com.
Rudyomar ta gradici UNOCA y Departamento di Cultura pa realisacion di e exposicion aki.
Reaccion di SIMAR riba articulo di Minister Hooyboer dirigi na directiva di SIMAR “Sinta na mesa enberdad ta unda ta dialoga”Posted: April 29, 2014 in Johnny Habibe
Oranjestad-Directiva di SIMAR a tuma nota di un articulo publica dia 28 di april 2014 den diferente medio di comuncacion, dirigi na directiva di SIMAR cu titulo “Sinta na mesa ta dialoga”. Directiva ta lamenta e contenido di e articulo ya cu na ningun momento tabata intencion pa demostra malcontento of expresa cu ta existi un sentimento di desconfiansa cu Minister Hooyboer y su team, manera ta cita den e articulo.
Al contrario: directiva di SIMAR y e team di Minister Hooyboer tin bon comunicacion y un bon relacion di trabou. Enberdad directiva di SIMAR ta reuni mensualmente cu e team di Minister Hooyboer riba un base structural pa atende cu posicion huridico di miembronan y puntonan di preocupacion pa cu enseñansa en general. Trabounan cu pa hopi aña ningun minister di enseñansa a atende na e forma cu ta tumando lugar actualmente conhuntamente cu directiva di SIMAR.
E motibo principal pa cual lo a participa na e manifestacion di dia 1 di mei tabata netamente pa duna balor y honor na e celebracion di Dia di obrero. SIMAR como sindicato, banda di tin e deber di vigila enseñansa y su desaroyo, tin tambe e obligacion di para pa derecho y bienestar di e clase trahado y Aruba en general. Pues na ningun momento tabata tin e intencion di manifesta of vocifera un mal contento den direccion di Minister Michelle Hooyboer-Winklaar.
Directiva di SIMAR sigur ta di acuerdo cu ta na mesa ta unda ta dialoga, manera ta tumando lugar y ta spera cu esaki lo continua den e mesun esfera positivo.
Siegfried Dumfries, Director di Departamento di Cultura Input ricibi durante rondanan consultativo di cultura ta duna direccion pa maneho integral di culturaPosted: April 29, 2014 in Johnny Habibe
Oranjestad-Director di Departamento di Cultura, despues di a finaliza e rondanan consultativo cu tur e stakeholders cu Cultura, a comenta cu nan ta bezig ta analizando tur e puntonan cu a bin dilanti y asina incorpora esakinan den e maneho integral di cultura cu lo wordo presenta na e Cumbre di Cultura cu lo tuma lugar durante e promer siman di juni.
El a indica cu na Departamento di Cultura nan ta analizando tur e input ricibi di e stakeholders y ta bay presentanan como direccion den e maneho integral di cultura cu lo ta pa 2014 te cu 2017.
Director di Departamento di Cultura comentando riba algun di e resultadonan cu a bin dilanti for di e rondanan, a indica cu stakeholders cu a atende e rondanan consultativo ta kere tambe cu e parti di herencia cultural, e parti di arte y educacion di arte na scol mester haya hopi atencion di Gobierno. E ta bisa cu ta hopi importante pa involucra muchanan for di chikito cu e parti di herencia cultural, historia di Aruba y tambe e parti di nos herencia tangibel (edificionan y monumentonan) y intangibel (idioma, folklore, norma y balornan).
Lo cual cu a bin dilanti ta cu mester investiga mas y documenta mihor pa esakinan por wordo procesa den material cu por bin bek na scolnan. “Nos sa cu curriculum di Departamento di Enseñansa ta bezig cu diferente programa, desaroyando material pa scolnan cu ta pone e contexto Arubiano mas den luz. Esey ta bon, pero mester di mas atencion y esey ta lo cual cu gremio cultural ta bisando”, Siegfried Dumfries ta duna di conoce.
E ta agrega cu a trata di 13 rondanan sumamente intensivo, pero cu a yega na un input cu ta di gran balor pa Pais Aruba. Un di e puntonan di interes cu a bin dilanti segun Director ta cu Departamento di Cultura hunto cu Departamento di Enseñansa mester pone mas atencion pa por dune un forma pa e material por wordo investiga, documenta y traha y asina trece na scolnan.
Un otro aspecto cu a haya hopi atencion durante e rondanan ta e parti di idioma. Sr. Dumfries ta indica cu cientificamente a wordo comproba cu ora cu un mucha/hoben domina su idioma materno mihor, ta bira un poco mas facil pa adapta su mes pa siña un otro idioma.
Sr. Dumfries duna di conoce cu pa Departamento di Cultura como deparamento di maneho, investigacion y documentacion e informacion cu a bin dilanti durante e rondanan ta hopi importante y cu lo bay traha conhuntamente cu Departamento di Enseñansa riba e puntonan aki pa yega na un plan di accion. Nan lo usa e informacion aki y traha algo cu tin un balor agrega pa nos cultura, pa nos herencia cultural, pa nos hobennan y pa nos educacion. Es decir, e parti di maneho ta bay haya mas atencion, mescos cu e parti di investigacion y documentacion yegando na un maneho dinamico.
Directiva di San Nicolas Business Association ta anuncia cu Sr.Andres Hernandez lo ta e acting President pa e associasionPosted: April 29, 2014 in Johnny Habibe
Microsoft Word – Comunicado di Prensa April 28, 2014
Oranjestad-Pa medio di e carta aki, directiva di San Nicolas Business Association kier a anuncia lo siguiente:
Di acuerdo cu decisión tuma durante un reunion extra-ordinario cu a tuma lugar dia 29 di Maart entre señores Roland Peterson y Andres Hernandez, a keda dicidi cu Sr. Andres Hernandez lo asumi e puesto di Acting President pa cu nos associasion di San Nicolas Business Association.
Esaki den cuadro cu pa motibo di viaje di e actual presidente, Sr. Marcelino Quant, pa desplega su labornan como profesional, no ta keda posibel pa adecuadamente representa e prestigioso organizacion na defensa di interes di comerciantenan di San Nicolas.
E decision aki ta keda vigente te ora cu institui un directiva nobo.
Nos, di San Nicolas Business, lo aprecia altamante boso cooperacion na Sr. Andres Hernandez pa asina e por eherce e funcion aki lo mejor posibel.
Sr. Hernandez no ta un desconoci pa San Nicolas, ya cu como accountant y consehero financiero e ta un miembro activo di directiva pa hopi anja.
Y ta un comerciante ejemplar y exitoso pa cu e area di San Nicolas, y tin e conocimento, experiencia y determinacion pa hiba nos organizacion p’adilanti.
E industria y comercio di San Nicolas no ta pasando den su mihor tempo. Sin embargo, semper e población y e comerciantenan di e parti aki di Aruba a keda positivo cu speranza cu un dia, caja principal, conoci como “MAINSTREET” lo bolbe florece manera antes y hasta mihor. Cu e maneho di crea un zona especial cu incentivonan fiscal pa establece negoshi na San Nicolas, nos ta kere cu ta justo pa henter Aruba buta énfasis pa trata na fortalece y mehora e comercio di San Nicolas. Tanto e cultura como e valor histórico di e cuidad di San Nicolas, sin menciona cu pa hopi anja, e industria di San Nicolas a desplega un papel imporante den e desarrollo di país Aruba, ta razonnan suficiente pa duna apoyo na e plannan pa cu San Nicolas.
Cu un saludo cordial, nos ta termina gradiciendo boso tur pa e cooperación. Atentamente,
Marcelino Quant Presidente
Posted: April 29, 2014 in Johnny Habibe
Oranjestad-Instituto Pedagogico Arubano (IPA) ta haci un cordial invitacion na henter pueblo di Aruba y mey en special na tur maestro y profesional den e area di educacion pa asisti na e presentacion y exposicion di Pasantia Internacional di e studiantenan di IPA di aña tres.
E studiantenan aki, den varios grupo, a bishita diferente pais entre otro Argentina, Costa Rica, Hulanda y Estados Unidos (New York). E meta principal di e pasantia ta pa e studiantenan conoce cultura y sistema di enseñansa diverso, desaroyo profesional y personal y pa trece innovacion specificamente riba tereno di Desaroyo Sostenibel den ensenañsa na Aruba. Durante nan investigacion a enfoca specificamente riba e asina yama cuater P’s di sostenibilidad segun Nacionnan Uni cual ta “Planet, People, Profit y Participatory Governance.” E presentacion y exposicion di e studiantenan lo tuma luga diabierna dia 2 di mei 2014 na IPA, San Nicolas. E actividad lo cuminsa pa 6or di atardi.
Un y tur ta keda cordialmente invita pa asisti na e anochi interesante aki, haya informacion y tende di e experencia di nos futuro maestronan.
MINISTER SCHWENGLE ATROBE CU ATAKE CONTRA PUEBLO, PERO AWOR CONTRA NOS GRANDINAN!!!Posted: April 29, 2014 in Noticiero 94
Oranjestad-Den medionan di comunicacion e minister di Salubridad atrobe ta demostra su “rabia” contra esnan cu ta preocupa pa cu nan obligacion como dirigente responsabel manera sr. Rokebrand di SABA, y tambe su falta di interes pa cu nos Grandinan cu ta interna den SABA.
E minister ta remarca cu ta parce cu tin hende cu ta hasi mas politica cu su mes persona, manera sr. Rokebrand y e hunta di supervicion di SABA. Enbes di yega serca dje, nan a prefera di acerca media.
Si mi memoria no ta fayami, minister Schwengle a bishita SABA prome cu eleccion, y ela indica cu ela wordo informa detayadamente kiko e “dolornan” ta cu SABA ta pasa aden, y ela hasi e promesa di yuda e instituto aki asina e bira minister.
E storia no ta caba aki pasobra ela bishita SABA despues tambe como minister. Ta kiko el a bay hasi anto durante su bishita na e instituto aki? Nos sa cu e ta “mediageil”, pasobra constantemente e ta den prensa ta hasi declaracion cu pa colmo no ta al caso tampoco. E modus operandi di e minister aki ta birando mas cla: sconde su falta di experiencia, no cumpli cu promesa hasi durante elecion, pero mas pio ainda ta, cu e ta sigui tira culpa riba pueblo manera awor aki contra SABA cu no a acerke mas prome, y awor te hasta e ta saca su gal contra nos Grandinan.
Pa cuminza, e director di SABA no ta mete den politica, pero den mi concepto simplemente a demostra su obligacion pa ta transparente y responsabel pa cu e maneho cu e ta hiba. Pero tambe e ta un muestra di “machteloosheid”, pasobra abo como minister no a scucha nan pena, y si algo bay “fout” lo bo ta e prome pa culpa e directiva di e instituto.
Den e mes articulo bo ta hasi mencion cu solidaridad ta caba un caminda y cu cada ciudadano mester bira responsabel pa atende e gastonan cu su viehes lo trece cune.
E minister kiermeen cu e personanan cu no tin edad ainda pa pensioen, mester cuminsa spaar??
Aki mi tin un paar di remarke pa e minister:
1. e minister por bisa nos cuanto e gastonan, por ehempel pa por wordo admiti na SABA, lo ta aki 5 of 10 anja, y cuanto lo ta e suma minimo cu mester spaar ?
2. e minister por splica nos con lo nos mester spaar awor aki e suma ey, pasobra un cantidad grandi di nos pueblo ta gana minimumloon of no ta keda cu placa mes pa por spaar drechi?
3. e minister por splica nos cuanto lo keda den nos cartera pa spaar despues di e tanto medidanan cu su gobierno ta tumando contra nos pueblo?
4. E minister por splica por ehempel con e trahador di hospital lo por spaar despues cu e baha cu pensioen, na unda e ta ricibi un miserabel pensioen, particularmente ora nos compara esaki cu den regio?
Pa finalisa e minister ta laga sa cu medidanan cu su gobierno tin di hasi, ta pa recupera e stabilidad financier, pero cu nos Grandinan no mester bira victima y cu e medida mester wordo revoca. Pero minister, bo no tabata sa esaki for di un principio caba? E minister di finansas a laga sa cu cada ministerio mester a baha gasto. Ta kende a hasi e “huiswerk” aki p’e anto? No ta abo mes a haci esaki? Ta kende bo ta culpando awor anto: e minister di finansas?
Esaki ta e manera cu e ministernan ta atende cu otro den e gabinete di Mike Eman 2?
Si e minister aki kier baha gasto, anto pakiko mester paga companianan di PR asina hopi plaka? Por hasi uso di BUVO toch!
Si ta e compania di PR ta dune conseho kiko pa bisa, mi mester bisa cu ta un super mal trabow nan ta hasiendo y pueblo tin cu paga!
Minister Schwengle, cada bes cu bo papia bo ta demonstra bo ignorancia y bo cobardia.
Te ki dia nos pueblo mester sigui acepta e falta di maneho aki, no solamente di e minister di salubridad, pero di henter e gabinete di Mike Eman.
By the way Minister Schwengle, ainda mi ta warda contesta riba mi preguntanan.
Awor un mas, bo tambe ta haya parti di e bolo di 42.000.000,= florin (42MIYON) cu nos pueblo lo mester bai paga extra? Si bo scohe voluntariamente pa keda keto un biaha mas, mi mester saca mi conclusion: ” wie zwijgt, stemt toe”!
Ta un pueblo so por salba un pueblo!
Y manera sr. Betico Croes d.f.m. semper ta bisa: “VOX POPULI, VOX DEI!!”
Pa motibo cu e escencia di manifestacion a cambia, SIMAR lo no participa mas na manifestacion di 1 di meiPosted: April 29, 2014 in Johnny Habibe
Sindicato di Maestro di Aruba a ser invita pa FTA pa tuma parti na e manifestacion di dia 1 di mei proximo. Directiva di SIMAR na su turno a wak esaki cu positivismo y cu entusiasmo y concientemente kier a participa pa duna balor y honor na e celebracion di Dia di obrero. Esaki pa recorda logronan di obrero y sindicalistanan cu den pasado a para pa derechonan cu te cu awe nos ta beneficia di nan.
Directiva a tuma nota durante e ultimo dianan di diferente desaroyo menos positivo rond di e manifestacion. Entre otro comentarionan riba facebook, via mail, yamadanan anonimo y reaccionnan riba articulonan den medionan electronico ta demostra cu e esencia di e manifestacion a cambia por completo. Lamentablemente e ta hayando un caracter politico y ta indica di lo bira un marcha di protesta.
SIMAR na ningun momento kier a participa pa motibonan negativo, ni pa sostene ningun partido politico. Directiva, despues di a tuma nota di e desaroyonan ya menciona y despues di a discuti esakinan durante reunion di directiva dialuna ultimo, a dicidi cu SIMAR lo no participa mas na e manifestacion di dia 1 di mei.
Ta haci un apelacion na miembronan pa tuma nota di e cambio aki.
Misa San Fransisco Diadumingo mainta 8 or completamente yen,A bautisa baby y jovennan di nos isla.Posted: April 27, 2014 in Johnny Habibe
Diadumingo mainta 8.00 A.M. riba diadumingo 27 di April 2014 den un misa San Fransisco completamente jen nos por a mira bautismo di Catoliconan nobo. Baby y Jovennan a yega misa compana pa nan mayornan pa nan hasi acto di presencia y ricibi e bautismo for di Pastoor Stanislaw di parokia di Oranjestad.
Den un misa completamente jen e acto aki a tuma lugar. Ta di aprecia con misa catalico ta wordo bishita den un forma unico pa parokianonan devoto den nan fe Catolico.
Pastoor Stanislaw a trece dilanti e concepto di bautismo y su seriedad den presencia di Cristo y nos creador Yawe Dios.
Awe durante transcurso di e misa Pastoor Stanislaw a mustra e efectividad di e mandamentonan di dios y e fe cristian cu mester tey na tur momento di bo bida.
E la mustra tambe e balor pa bishita misa un vez pa siman pa tin un comunicacion directo cu Dios.
Riba e foto nos ta mira Pastoor Stanislaw di parokia di playa durante su discurso na esnan presente.
—————————————————-
SAFETY NA ARUBA E Organisacion di ILO (International Labor Organization) ta considera e fecha aki como e dia di “Safety & Health at WorkPosted: April 26, 2014 in Johnny Habibe
Oranjestad-Dia 28 april e organisacion di ILO (International Labor Organization) ta considera e fecha aki como e dia di “Safety & Health at Work”. Y e anja aki mi lo kier a pone extra antencion pa cu e fecha aki, como cu Aruba falta hopi ainda pa hasi pa loke ta trata e asunto aki. Tene na cuenta cu 1 di mei (dia di labor), ta bai man den man cu e fecha aki. Dus no solamente seguridad di un trabou, pero tambe seguridad na pia di trabou.
Desde 2004 e departamento di DTI a saca un rapport unda ta mustra bon cla cu nos leynan di “Safety” ta hopi anticua, y no ta pas mas pe temponan aki, esta e “Veiligheidsverordering y –besluiten”, cu mester bin un revicion pronto of te hasta cambianan. Internatiolmente Aruba ta kedando atras pa loke ta trata e leynan aki. Ta loke cu ILO 155 tambe ta mustra. Pero despues di 1 decada si no ta mas, nada concreto ainda. Y esaki sigur ta di lamenta.
SVb na 2007 a cuminsa traha riba un asina yama “voorstel arbeidsomstandigheden wetgeving”, cu na 2010 ainda tawata un concepto y version 4. Berdad cu no por copy/paste e leinan di Hulanda of Merca sin mas, pero di 2004 pa 2014 mester por a bin cu algo pa ehucuta.
Den tur e rapportnan aki tin segurencianan valioso pa considera. Na banda di e rapportnan aki, tawatin tambe differente conferencia riba e tema aki, caminda mas sugerencia y sigur promesanan a bin dilanti, pero ta te eynan ela keda tambe.
Na 2011 parlamentario D. Rasmijn, despues di a mira un stellagi den mal estado y personanan laborando “unsafe” ariba esaki na e edificio di parlamento mes, a bin cu un bon iniciativa. Esta di a lanta un commicion “werkveiligheid” pa pone atencion riba e asunto aki. Lamentabelmente e commicion tawata pa 6 luna so, y den e corto tempo aki no a logra caba e trabou. Di esaki un punto valioso si a bin sali afor, esta cu un minister a hasi e promesa di bai duna atencion na e tema aki. Esaki tawata un segurencia den un di e rapportnan, cu ta pa e Ministerio di Labor coordina esaki. Gobierno a cambia y un minister nobo a tuma e cartera over. Mi ta spera cu ta dunando atencion na esaki, y cu e no lo wordo hinca den lachi pa otro 10 anja mas. E problematica di zonido duro, asbest y hopi otro cosnan mas ta cuminsa aki, unda cu e nos leynan ta anticua, y no mas adecua pe tempo aki.
“Safety & Health at Work” ta di sumo importancia pa tur cu ta labora. Y mester tene esaki bon na cuenta, sigur ora dia tras di dia accidentenan ta pasando na pia di trabou, cu simpelmente por a wordo evita si tin bon leynan di “safety”.
Un dicho bon conoci ta: “SAFETY FIRST”, but how first is the safety in Aruba?

robotstxt: allowed

filter: keep


text:
Míles di kupo di trabou real krea bou di Gobernashon MFK
E úniko proyekto den e último 60 añanan ku lo krea bou di un dak mas di 1500 kupo di trabou. Apertura 15 mart 2015!
UN PRENSA OPHETIVO I HUSTU DEN NOS KOMUNIDAT
E derecho ku kada un persona den nos komunidat tin pa ekspresá su opinion liber ta un derecho ku ta ankra den derechonan universal di leinan internashonal i ku esakinan mester ta kondishonnan i prinsipionan fundamental den un pais demokrátiko. Pero no mester ta asina si ku pasombra tin libertat di prensa ta kue esaki […]
E bèrdat sin miedu: https://www.youtube.com/watch?v=9k5NOJ2uTpo
Den e programa “Un Mihó Kòrsou ta posibel” di djasabra último 9 di Ougùstùs sierto bèrdatnan a subi riba mesa. Tin mas bèrdat di mas akshon ku awe bo ta komprondé kon esakinan tabata hinka den otro, keda pendiente paso lo tin mas programa unda e tópiko lo ta di e mesun índole.
Remarkenan di MFK na propuesta kambio di lei Landsverordening op de Scheepstonnagebelasting 2007 P.B.
Nos tin diferente remarke: Dokumentonan ku ta falta: Teksto di e Landsverordening op de Scheepstonnagebelasting 2007 P.B. 2007 no. 110 Ta den e lei aki di 2007 lo mester bini algun kambio manera a keda proponé pa esnan ku a bini ku e lei di inisiativa aki. No tin un sistema digital ainda pa por […]
Premier Asjes ta sigui favoresé famia i kompinchinan i awó ta malgastá 1,2 mion
Ta inkreibel i insolito di mira ku e koalishon aktual ta aseptá tur kos di otro pa evitá un posibel kaida di gobièrnu. Partidonan ku a kampañá eksplísitamente di ke un gobièrnu limpi, un gobièrnu shouru pruf, ta aseptando tur kos di sigur un persona den e kaso aki, Minister Presidente Ivar Asjes. Permití mi […]
Preguntanan konforme Reglamentu di Órden tokante huisbankier di gobièrnu
Preguntanan konforme Reglamentu di Órden tokante huisbankier di gobièrnu
MFK ta atvertí pa no bini ku weganan pa pone reunionnan ku puntonan di agènda huntu
Movementu Futuro Kòrsou (MFK) a bin komprondé ku e koalishon di partidonan Pueblo Soberano, Partido PAIS , PNP i tambe esun ku a hòrta e asiento bai kuné ku ta Glenn Sulvaran den e reunion di dia 19 di yüni 2014 kaminda ku MFK a pidi dos reunion separá pa por trata e dos tópikonan […]
Problema serio den nos enseñansa
Petishon Reunion Públiko – Problema den Enseñansa
Otro strategia di Koalishon pa skapa Minister Palm
Miéntras ku reunion ku Minister di Desaroyo Ekonómiko tokante:“pèrdida i kreashon di kuponan nobo di trabou, kon a kontené e ola di desempleo den aña 2013 i kua solushon tin pa esaki den 2014” a wòrdu posponé pa 1 luna, pasó Minister Stanley Palm (Partido Pais) a haña ku e tópiko di desempleo no tabata […]
Mal Maneho riba tereno di Deporte
Mal Maneho riba tereno di Deporte
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
CARLOS MONK ELEKSHON 2016 : UN RERENDUM ENTRE SI KU NO Hopi ta esnan ku a bosifera ku “Si” ku “NO” no ta eksisti mas i ku despues di 10-10-10 SI ku NO… Continue reading
Huntu ku Amerigo Thodé tin 5 sospechoso mas ku mester wòrdu sentensiá Ban wak ku Ministerio Públiko i Korte di primera instansha ta atendé nan meskos ku Thodé di MFK E sentensia di… Continue reading
P O L I C E R E P O R T 15 year old student arrested On Thursday January 7th a 15 year old male student from the Milton Peters College with… Continue reading
Promé Aktividat Públiko di Movementu Futuro Kòrsou Den un Ambiente di Famia a Selebrá logronan di 2015 Djabièrnè último Movementu Futuro Kòrsou (MFK) a tene su promé aktividat pa habri aña 2016, na… Continue reading
Pronóstiko Pronóstiko di tempu pa Kòrsou i bisindario bálido te djamars mainta 06:00 o.l., 12 di yanüari 2016. Kompilá: Djaluna 11 di yanüari 2016, 05:00 o.l. (09:00 UTC). Tempu: Por lo general parsialmente nublá ku chèns pa algu di áwaseru durante mainta. Temperatura… Continue reading
Marko 1:14-20 Despues ku nan a kohe Huan prezu, Hesus a bai Galilea i E tabata anunsiá e bon notisia di Dios. E tabata bisa: ‘E dia a yega: reino di Dios ta… Continue reading
Ayoni Paula a inskribi su tumba Ai mi tera
Minister Irene Dick a hasi apertura ofisial di Inskripshon pa Festival di Tumba 2016
Pronóstiko Pronóstiko di tempu pa Kòrsou i bisindario bálido te djaluna mainta 06:00 o.l., 11 di yanüari 2016. Kompilá: Djadumingu 10 di yanüari 2016, 05:00o.l. (09:00 UTC). Tempu: Por lo general parsialmente nublá ku chèns pa algu di áwaseru durante oranan… Continue reading
Lukas 3:15-16, 21-22 E pueblo tabata biba den gran ekspektativa i tur hende tabata puntra nan mes si ta Huan tabata e Mesias. Ma Huan a duna nan tur e kontesta akí: ‘Ami… Continue reading


text:
Karta Habrí na nos Huesnan
Nos por spera di boso, nos Huesnan, ku boso sa kiko ta pasando. Wikileaks y Edward Snowden a informá nos tur. E gueranan perpetuo y e situashon penoso di miyones di refugiadonan ta papia pa nan mes. Boso tin e kapasidat analítiko y e training intuitivo pa por detektá e kousanan. Boso ta enkargá ku poder estatal.
Di kon boso no ta intervení anto?
Nos Demokrasia Oksidental ta den proseso di wòrdu destruí. Poko poko, ku pasenshi y na un forma inteligente. E ta bayendo den direkshon di un forma nobo di fashismo tolerante, asta benevolente den sierto sentido … te ora e gòlpi di estado ta kompleto, naturalmente.
‘Mind control’ masal via di media y internet ta den full swing. Komo mekanismo di kòntròl y represhon, internet te ainda no ta 100% efektivo, pero nan ta trahando duru riba esei. Por ehèmpel, na China nan ta kompilando un profil personal di tur siudadano. Kada hende ta haña un sifra di ‘krédito soshal’, notá den un tipo di ‘Registro di Krédito Soshal’. Ku esei gobièrnu por detektá y isolá ‘disidentenan’ fásilmente. Y konformistanan ta haña nan rekompensa den forma di funshonnan haltu y bon pagá. Awe na China, mañan serka nos …
Den henter e sistema aki solamente dos ‘lèk’ a sobra: 1) de bes en kuando pueblo ta vota pa partidonan ku no ta 100% bou di kòntròl ainda y 2) de bes en kuando Poder Hudisial ta dikta fayonan ku no ta pas den e plan sekreto. Den tur otro aspekto e sistema ya ta perfekto kaba. Den e artíkulo aki e focus ta riba e di dos lèk, esta Poder Hudisial independiente y imparsial. Pasobra boso, nos Huesnan, ta e únikonan ku tin e poder estatal nesesario pa por prevení e gòlpi di estado sekreto ainda.
Nos ta sita e ex-Prokuradó General di Korte Supremo na Den Haag, Sr. Arthur Hartkamp: “(..) si presidente di e ‘Raad voor de Rechtspraak’ (Konseho pa Poder Hudisial) ta kuminsá dikta kiko huesnan tin ku hasi, e ora ei nos ta den problema serio”. El a atvertí tambe ku kalidat di e trabou hudisial ta bahando. “Bou di preshon di Ministerio di Hustisia ta sèn y sifras so nan ta wak” (Mr. 1, 2014, página 28/29). Durante un speech na Boneiru na aña 2014 Presidente di nos propio Korte di Hustisia tambe a señalá e peliger aki.
Den su Speech di Despedida na aña 1961 Presidente Eisenhower a atvertí: “We must guard against the acquisition of unwarranted influence (…) by the Military-Industrial Complex. The potential for the disastrous rise of misplaced power exists and will persist. We must never let the weight of this combination endanger our liberties or democratic processes”. Eisenhower tabata un Republikano! Sigur nò un iskierdista fanátiko. E tabata militar y tabata bon na altura.
Poder Hudisial tin e poder estatal nesesario pa por defendé demokrasia y derecho humano. Pero e ora ei Huesnan tin ku kambia nan forma di traha. En bes di para wak y sakudí kabes, nan tin ku susha nan man y tribi di dirigí. Pa nan por hasi esei, mester presentá un kantidat grandi di kaso na Korte ku ta bai den un sierto direkshon, es desir den direkshon di Hustisia Natural y derecho y responsabilidat humano. Pero si Poder Hudisial ta sigui apoyá e ‘gòlpi di estado’ sekreto, e ora ei no tin sentido pa entamá kasonan ku ta promové Hustisia Natural.
Ta bien posibel ku e tenshon na Venezuela lo eskalá y ku un fluho di refugiado den barkunan chikitu lo yega na nos kosta. Si gobièrnu ta manda e hendenan aki laman bèk, manera Malaysia a hasi resientemente, nos kier sa kiko boso, nos Huesnan, lo hasi? Si ta hiba un Kaso Sumario pa ordená gobièrnu pa trata e hendenan aki mas humano, boso lo laba man for di e asuntu y disidí ku Korte no por trata un Kaso asina (‘niet-ontvankelijk’)? Si kontesta riba e pregunta aki ta “SÍ”, boso no ta kòrda un evento históriko kaminda algu similar a sosodé?
Ta horibel pa bisa esaki. Y un abogado por papia fásil. PERO, bèrdat ta keda ku Huesnan tin e poder estatal pa disidí. Y nan tin e trankilidat y silensio tambe pa penetrá te den profundidat di nan mente y alma pa haña e kontestanan hustu aya. Kontestanan ku ta lógiko, pero ta kuadra alabes ku nos sintimentu di hustisia. Y kòrda: Si boso, nos Huesnan, no ta aktua, NIUN HENDE lo aktua. Úniko kos ku pueblo por hasi ta guli manda abou òf rebeliá. Pero nos Huesnan por dirigí.
Pero e ora ei boso, nos Huesnan, mester sa den kua direkshon mester dirigí. Y tambe di kon mester dirigí den e direkshon ei. Riba e preguntanan aki boso tin ku meditá y konsentrá. Y si boso ta bai te den e profundidat mas hundu, e kontestanan lo aparesé. Apliká eseinan e ora ei, ‘even if the sky should fall down on our heads’ (asta si shelu lo kai riba nos kabes).
Michiel Bijkerk
Abogado, Bonaire


text:
Ban conoce nos mangelnan
Den cuadro di dia International di Mangel Juli 26, Directie Natuur en Milieu (DNM) a uni forsa cu StimAruba pa asina conhuntamente cu otro organizacionan logra hasi algun programanan radial y na television como tambe un evento cu ta enfoca riba tema “Ban conoce nos mangelnan”.
Na Aruba nos conoce y por aprecia 4 diferente sorto di mangel: Mangel Tam, Mangel Cora/ Mangel Shimaron, Mangel Preto y Fofoti. Esakinan ta matanan costal. Den e siman di 20-26 di juli e grupo a logra pone hunto un siman yena cu programanan y eventonan cu informacion pa nos comunidad. Bishita e pagina social facebook.com/dnmaruba asina por haya mas informacion ariba orarionan.
Ta hopi importante pa comunidad conoce nos mangelnan, kico ta nan contribucion na nos Naturalesa y medio ambiente, ki balor nan tin y mas importante con mester cuida esakinan. StimAruba ta un organisacion cu ta exsisti ya pa añanan y ta pone enfoke ariba e cuido di mata y especienan di Aruba. Pa e ocasion aki ta para keto na e mata cu ta wordo yama Mangel. Y e tarea di DNM ta pa concientisa y educa comunidad y e futuro generacion riba e importancia di nos mangelnan.
Exposicion: entrante awe por bishita Biblioteca Nacional Aruba na playa pa wak e exposicion di diferente literaturanan obtenibel cerca organisacionan y na biblioteca. Bin sera conoci cu e mata di Mangel y mas yerbanan costal.
Bo ta keda invita! Ariba fecha diasabra 25 juli 2015, lo tuma lugar un caminata informativo pa asina abo tambe por conoce nos mangelnan. Evenemento aki ta cuminsa pa 5pm (registración 4:30) na Spaans Lagoen- entrada y parkeo for di Franse Pass (Balashi). E tremendo actividad aki ta organisa pa StimAruba y lo tin un costo di 5 florin cu ta encerca un foyeto educacional ‘Mangelnan ta di gran balor pa nos Medio Ambiente’, un awa di warapa di lamunchi of tamarijn y un snack. Muchanan ta participa gratis. Ta pidi encarecidamente pa trece bo poti reusabel, tambe spuit contra sangura, bisti comfortabel y fresco.
Pelicula na na Parke Nacional Arikok: despues di e caminata 25 di juli pa 7:30 pm nos ta sigui pa Parke Arikok unda lo pasa un video tocante di nos mangelnan na Aruba y otro video internacional. Entrada ta GRATIS. Bin cu famia henter pa un anochi bou di streanan.


text:
Adventista di Shete DiaAdventistanan-di Shete dia ta asepta e Beibel komo nan uniko medio di kerensianan fundamental ku mester wòrdu siña, komo e Sagrada Eskritura.
E kerensianan aki, manera e ta poné aki,ta forma e komprendementu di e Iglesia i e ekspreshon di Skritura su siñansa.
Kambionan por wòrdu hasí den reunionnan diKonferensia General ora ku e iglesia ta wòrdu gia pa e Spiritu Santu pa un komprendementu mas kompleto di e Beibel su berdat of pa haña un manera mas mehor pa ekspresa e siñansanan di Dios su Palabra Santu.
- 1. E skrituranan Santu
E Skritura Santu, e Tèstamènt Bieu i Nobo, ta e Palabra di Dios skirbí, duná dor di inspirashon divino atrabes di hòmbernan santu di Dios, kende a papia i skirbi segun nan a ser mové pa e Spiritu Santu. Den e Palabra akí, Dios a duna na hende e sabiduria nesesario pa salbashon. E Skritura Santu ta e revelashon infalibel di Su boluntat. Nan ta e standarte di Su karakter, e tèst di eksperensha, e revelador outoritario di e dòktrina, i e registro konfiabel di e echonan di Dios den historia. (2 Pedro 1:20, 21; 2 Tim. 3:16, 17; S. 119:105; Prov. 30:5, 6; Isa. 8:20; Huan 17:17; 1 Tes. 2:13; Heb. 4:12.)
- 2. E Trinidat
Tin un Dios: Tata, Yu i Spiritu Santu, un unidat di tres persona ko-etèrno. Dios ta inmortal, Todopoderoso,
Omnisapiente di tur kos i Omnipresente. E ta infinito i mas ku komprondementu humano, atrabes di Su mes revelashon. E ta digno di nos alabansa, adorashon i di e sirbishi di henter kreashon pa semper. (Deut. 6:4; Mat. 28:19; 2 Kor. 13:14; Efe. 4:4-6; 1 Pedro 1:2; 1 Tim. 1:17; Rev. 14:7)
- 3. E Tata
Dios e Tata etèrno, e ta e Kreador, Fuente, Sostenedor i Soberano di tur e kreashon. E ta hustu i Santu,< miserikòrdioso i bondadoso, no ta lihé pa rabia i abundante den berdadero amor i fieldat. E kualidatnan i poder ekshibí den e Yu i den e Spiritu Santu ta relevashonnan tambe di e Tata. (Gén. 1:1; Rev. 4:11; 1 Kor. 15:28; Huan 3:16; 1 Huan 4:8; 1 Tim. 1:17; Eksodo 34:6, 7; Huan 14:9.)
- 4. E Yu
Dios e Yu etèrno a enkarná den Hesu-Kristu. Atrabes di dj'E tur kos a ser kreá, e karakter di Dios a ser revelá,
salbashon di humanidat a ser kompletá, i e mundu ta ser husgá. Pa semper un Dios di berdat, El a bira hende, Hesus e Kristu. E tabata konsebí di Spiritu Santu i a nase di birgen Maria. El a biba i eksperenshá tentashon komo un ser humano, pero a duna e hustisia i amor di Dios komo ehèmpel. Dor di Su milagernan El a manifestá e poder di Dios i a ser kategorisá komo e Mesías primintí di Dios. El a sufri i a muri boluntariamente riba un krus pa nos pikánan i na nos lugá, El a resusitá for di morto, i subi den e santuario selestial pa ministrá na nos fabor. E lo bini atrobe den gloria pa e liberashon final di Su pueblo i restourashon di tur kos.
(Huan 1:1-3, 14; Kol. 1:15-19; Huan 10:30; 14:9; Rom. 6:23; 2 Kor. 5:17-19; Huan 5:22; Lukas 1:35; Fil. 2:5-11;
Heb. 2:9-18; 1 Kor. 15:3, 4; Heb. 8:1, 2; Huan 14:1-3.)
- 5. E Spiritu Santu
Dios e Spiritu etèrno tabata aktivo huntu ku e Tata i e Yu na Kreashon, Enkarnashon i Redenshon. El a inspirá e
eskritornan di e Skritura. El a yena bida di Kristu ku poder. E ta yama i konvensé sernan humano; i esnan ku
responde E ta renobá i transformá nan den e imágen di Dios. Mandá di e Tata i e Yu pa ta semper huntu ku Su yunan, e ta ekstendé donnan spiritual na e Iglesia, ta dun'é poder pa testiguá di Kristu, i den harmonía ku e Skrituranan ku ta guia na tur berdat. (Gen. 1:1, 2; Lukas 1:35; 4:18; Echonan 10:38; 2 Pedro 1:21; 2 Kor. 3:18; Efe. 4:11, 12; Echonan 1:8; Huan 14:16-18, 26; 15:26, 27; 16:7-13)
- 6. Kreashon
Dios ta e kreador di tur kos, i El a revelá den Skritura e registro outéntiko di Su aktividat kreativo. Den seis dia Señor a traha "shelu i tera" i tur kriatura bibiente riba tera, i El a sosegá riba e di Shete Dia riba e último dia di siman. Asina ta ku El a establesé e Sabat komo un memorial perpétuo di a kompletá Su trabou kreativo.
E promé hòmber i muhé tabata trahá den e imágen di Dios pa koroná e obra di Kreashon, a haña dominio riba mundu, i a duna nan e responsabilidat pa kuida p'é. Ora e mundu tabata kla, e tabata "masha bon" e gloria di Dios a deklará. (Gén. 1; 2; Eks. 20:8-11; Ps. 19:1-6; 33:6, 9; 104; Heb. 11:3.)
- 7. E naturalesa di Hende
Hòmber i muhé a ser traha den e imágen di Dios ku individualidat, ku poder i libertat pa pensa i hasi. Siendo kreá komo sernan liber, kada unu ta un unidat indivisibel di kurpa, mente i spiritu, dependiendo riba Dios pa bida, rosea i tur otro kos. Ora nos promé parientenan a desobedesé Dios, nan a ninga nan dependensia riba dj'E i a kai for di nan posishon haltu bou di Dios. E imágen di Dios den nan tabata mará i nan a bira suheto na morto. Nan desendientenan a kompartí e naturalesa kaí i su konsekuenshanan.Nan ta nase ku debilidat i ku tendensia pa hasi maldat. Pero Dios den Kristu a rekonsiliá Su mes ku e mundu i pa medio di Su Spiritu a restorá mortalnan
penitente na e imágen di nan Hasidó. Kreá pa e gloria di Dios, nan ta yamá pa stim'E i un stima un otro, i pa kuida nan medio ambiente. (Gén. 1:26-28; 2:7; Ps. 8:4-8; Echonan 17:24-28; Gén. 3; Ps. 51:5; Rom. 5:12-17;
2 Kor. 5:19, 20; Ps. 51:10; 1 Huan 4:7, 8, 11, 20; Gén. 2:15.)
- 8. E gran Kontroversia
Henter humanidat awor ta involví den un gran kontroversia entre Kristu i Satanas rel ashoná ku e karakter di Dios.
Su lei i Su soberanidat riba e univèrso. E konflikto akí a originá den shelu ora un ser kreá, endusí pa su libertat
pa skohe eksaltashon propio i a bira Satanas, Dios su atversario a guia un porshon di angelnan den un rebelion.
El a introdusí e spiritu di rebelion riba mundu ora el a guia Adam i Eva den piká. E piká humano akí a resultá den destorshon di e imágen di Dios den humanidat, desòrdu di e mundu kreá, i su eventual devastashon den tempu di diluvio universal. Opservá pa henter e kreashon, e mundu akí a bira área di konflikto univèrsal, den kua e Dios di amor lo ser ultimadamente vindiká. Pa yuda Su pueblo den e kontroversia akí, Kristu a manda e Spiritu Santu i e angelnan fiel pa guia, protehá i sostené nan den e kaminda di Salbashon.(Rev. 12:4-9; Isa. 14:12-14; Eze. 28:12-18; Gèn. 3; Rom. 1:19-32; 5:12-21; 8:19-22; Gèn. 6-8; 2 Pedro 3:6; 1 Kor. 4:9; Heb. 1:14.)Rom.1:19-32; 5:12-21; 8:19-22; Gen.6-8; 2 Pedro 3:6; 1 Kor.4:9; Heb.1:14.]
- 9. E Bida, Morto, i resukekshon di Kristu
Kristu su bida pèrfekto di obedensia na e boluntat di Dios, Su sufrimentu, morto i resurèkshon,
a proveé e úniko medio di ekspiashon pa piká humano, p'asina esnan ku pa medio di fe aseptá e ekspiashon aki por haña bida etèrno, i henter kreashon por komprondé mihó e amor santu i infinito di e Kreador. E ungimentu pèrfekto akí ta vindiká e hustisia di e lei di Dios i e grasia di Su karakter, pasóbra nan tur dos ta kondená piká i ta proveé pordon pa esakí. E morto di Kristu ta supstituto, ekspiatorio, rekonsiliador i transformador. E resurèkshon di Kristu ta proklamá Dios Su triunfo riba e forsanan di maldat, i pa esnan ku aseptá e ekspiashon akí ta sigurá nan viktoria final riba piká i morto. E ta deklará ku Hesu-Kristu ta Señor, dilanti kua tur rudia den shelu i tera lo dobla. (Huan 3:16; Isa. 53; 1 Pedro 2:21, 22; 1 Kor. 15:3, 4, 20-22; 2 Kor. 5:14, 15, 19-21; Rom. 1:4; 3:25; 4:25; 8:3, 4; 1 Huan 2:2; 4:10; Kol. 2:15; Fil. 2:6-11.)
- 10. E eksperensia di Salbashon
Den amor i grasia infinito Dios a traha Kristu, Kende no a konosé piká, pero a bira piká pa nos, asina ku den dj'E nos por risibí e hustisia di Dios. Guiá pa e Spiritu Santu nos ta sinti e nesesidat, i e konosementu di nos pekaminosidat, ta arepentí di nos transgreshonnan i ta ehersé fe den Hesus komo Señor i Kristu, komo e Supstituto i Ehèmpel. E fe aki den kual nos ta risibí salbashon, ta bini pa medio di e poder divino di e Palabra i e ta e don di e grasia di Dios. Pa medio di Kristu nos ta hustifiká, adaptá komo yunan hòmber i muhé di Dios, i liberá for di e esklabitut di piká. Pa medio di e Spiritu nos ta nase di nobo i ta santifiká; e Spiritu ta renobá nos mente, e ta skirbi e lei di e amor di Dios den nos kurason, i na nos ta ser duná e poder pa biba un bida santu. Uniendo ku n'E nos ta bira herederonan di e naturalesa divino i awor ta haña e siguransa di salbashon i di huisio. (2 Kor. 5:17-21; Huan 3:16; Gal. 1:4; 4:4-7; Tito 3:3-7; Huan 16:8; Gal. 3:13, 14; 1 Pedro 2:21, 22; Rom. 10:17; Lukas 17:5; Marko 9:23, 24; Efe. 2:5-10; Rom. 3:21-26; Kol. 1:13, 14; Rom. 8:14-17; Gal. 3:26; Huan 3:3-8; 1 Pedro 1:23; Rom. 12:2; Heb. 8:7-12; Eze. 36:25-27; 2 Pedro 1:3, 4; Rom. 8:1-4; 5:6-10.)
- 11. Kresiendo den Kristu
Hesus a triunfá riba e forsanan di maldat dor di su morto na krus. Esun ku a dominá e spiritunan demoniáko durante su ministerio terenal, El a kibra nan poder i El a sigurá nan destrukshon pa semper. E viktoria di Hesus ta duna nos e viktoria riba e forsanan maligno ku ta buska ahinda pa kontrolá nos, i E ta pèrmiti nos anda ku e pas, goso i sertesa di su amor. E Spiritu Santu awor ta mora den nos i ta duna nos e poder. Dor di ta kontinuamente komprometí ku Hesus komo nos Señor i Salbador, nos ta liber di nos karganan ku nos a kometé den pasado. Nos no ta mora mas den tinieblanan, ni den e temor di e podernan maligno, ni den ignoransia, ni den falta di sentido pa e manéra antiguo ku nos tabata biba. Den e libertat nobo akí den Hesus, nos ta wòrdu invitá pa desaroyá nos mes den e semehansa di su karakter; den komunion kun'É tur dia dor di orashon, alimentashon di Su palabra, meditando riba Dje i Su providensia, entonando alabansanan den Su nòmber, reuniendo pa ador'É i pa partisipá den e mishon di e iglesia. Dor di rondoná nos mes den servisio amante i testifikando na esnan ku ta rònt di nos, e presensia konstante di Hesus pa medio di e Spiritu Santu, ta transformá kada momentu i kada trabou den un eksperensia spiritual. (Sal. 1: 1, 2; 23: 4; 77: 11, 12; Kol. 1: 13, 14; 2: 6, 14, 15; Luk. 10: 17-20; Efe. 5: 19, 20; 6:12-18; 1 Tes. 5: 23; 2 Ped. 2: 9; 3: 18; 2 Kor. 3:17, 18; Fil. 3: 7-14; 1 Tes. 5:16-18; Mat. 20: 25-28; Juan 20:21; Gal. 5: 22-25; Rom. 8: 38, 39; 1 Juan 4: 4; 68 Heb. 10: 25).
- 12. E Iglesia
E Iglesia ta e komunidat di kreyentenan ku ta kere i ta konfesá Hesu-Kristu komo Señor i Salbador. Den kontinuidat ku e pueblo di Dios di tempu di Tèstamènt Bieu, nos ta yamá for di e mundu; i nos ta uni huntu pa adorá, pa kompañerismo, pa instrukshon di e Palabra, pa selebrashon di e Sena di Señor, pa servisio na henter humanidat, i na henter mundu pa proklamashon di e evangelio. E iglesia ta haña su outoridat for di Kristu, Kende ta e Palabra enkarná, i for di e Skrituranan, kua ta e Palabra skirbi. E Iglesia ta e famia di Dios; adoptá p'E komo yunan, su miembronan ta biba a base di e pakto nobo. E Iglesia ta e kurpa di Kristu, un komunidat di fe den kual Kristu Mes ta e kabes. E Iglesia ta e brùit pa kua Kristu a muri pa e santifik'é i limpi'é. Na Su regreso ku tròmpèt, E lo present'é na su Mes komo un Iglesia glorioso, e fielnan di tur edat, i ku Su sanger, e lo no tin mancha ni ploi, pero lo ta santu i sin kulpa. (Gén. 12:3; Echonan 7:38; Efe. 4:11-15; 3:8-11; Mat. 28:19, 20; 16:13-20; 18:18; Efe. 2:19-22; 1:22, 23; 5:23-27; Kol. 1:17, 18.)
- 13. E remanente i su Mishon
E iglesia universal ta komponé di tur esnan ku realmente ta kere den Kristu, pero durante e último dianan lo tin un tempu di apostasía universal, un remanénte lo ser yamá afó pa warda e mandamentunan di Dios i tin e fe di Hesus. E remanénte akí lo anunsiá e ora di huisio, proklamá salbashon pa medio di Kristu, i e heraldonan akí lo aproksimá Su segunda binida. E proklamashon akí ta simbolisá pa e mensahe di e tres angelnan di Revelashon 14; i e ta koínsidí ku e trabou di huisio den shelu i ta resultá den un trabou di arepentimentu i reforma riba tera. Kada kreyente ta yamá pa tin un parti personal den e tèstimonionan universal. (Rev. 12:17; 14:6-12; 18:1-4; 2 Kor. 5:10; Hudas 3, 14; 1 Pedro 1:16-19; 2 Pedro 3:10-14; Rev. 21:1-14.)
- 14. Unidat den e Kurpa di Kristu
E iglesia ta un kurpa komo miembronan, yamá for di tur nashon, tribu, lenga i pueblo. Den Kristu nos ta kriaturanan nobo; no tin distinshon di rasa, kultura, edukashon i nashonalidat, i diferensha entre superior i inferior, riku i pober, hòmber i muhé, esakínan no mester ta visibel entre nos. Nos tur ta igual den Kristu, Kende pa un Spiritu a uni nos den un kompañerismo ku n'E i unu ku otro, nos mester sirbi i ta sirbi sin parsialidat òf reserva. Atrabes di e revelashon di Hesu-Kristu den e Skrituranan, nos ta kompartí e mésun fe i speransa, i ta sali pa kompartí un tèstimonio na tur. E unidat akí tin su fuente den e unidat di un solo Dios, kende a adoptá nos komo Su yunan. (Rom. 12:4, 5; 1 Kor. 12:12-14; Mat. 28:19, 20; S. 133:1; 2 Kor. 5:16, 17; Echonan 17:26, 27; Gal. 3:27, 29; Kol. 3:10-15; Efe. 4:14-16; 4:1-6; Huan 17:20-23.)
- 15. Boutismo
Pa medio di boutismo nos ta konfesá nos fe den e morto i resurèkshon di Hesu-Kristu, i ta tèstifiká di e morto pa piká i di nos propósito pa kana den nobedat di bida. Ke mèn nos a konfirmá Kristu komo nos Señor i Salbador, bira Su pueblo, i ta risibí komo miembro pa Su iglesia. Boutismo ta e símbolo di nos union ku Kristu, e pordon di nos pikánan, i e risibimentu di e Spiritu Santu. Ta ser imergí den awa despues di un afirmashon kontingente di nos fe den Hesus i evidensia di nos arepentimentu di nos piká despues di a sigui instrukshonnan den e Skritura Santu i aseptashon di su siñansanan. (Rom. 6:1-6; Kol. 2:12, 13; Echonan 16:30-33; 22:16; 2:38; Mat. 28:19, 20.)
- 16. E sena di Señor
E sena di Senor ta un partisipashon den e emblema di e kurpa i sanger di Hesus komo un ekspreshon di fe den dj'E, komo nos Señor i Salbador. Den e eksperensha akí di komunion, Kristu ta presente pa topa i fortalesé Su pueblo. Manéra nos ta partisipá gososamente, nos ta proklamá e morto di Señor te ora E bini atrobe. Preparashon pa e Sena di Señor ta inkluí eksaminashon propio, arepentimentu, i konfeshon. E Maestro a ordená e sirbishi di labamentu di pia pa duna nifikashon na e limpiamentu di nobo, pa ekspresá e boluntat pa un sirbi otro den humildat manéra Kristu a hasi, i pa uni nos kurasonnan den amor. E sirbishi di komunion ta habrí pa tur ku ta kere den Kristianismo. (1 Kor. 10:16, 17; 11:23-30; Mat. 26:17-30; Rev. 3:20; Huan 6:48-63; 13:1-17.)
- 17. Donnan Spiritual i Ministerionan
Dios a deramá Su donnan spiritual riba tur miembro di Su Iglesia den tur edat, den kua kada miembro lo ta empleá den ministerio di amor na bienestar di e Iglesia i di humanidat. E agensia di e Spiritu Santu, Kende su aporte na kada miembro ta manéra E ke, ta duna donnan ku ta proveé habilidatnan i e ministerionan nesesario pa e Iglesia por kumpli ku e funshonnan divinamente ordená. Di akuerdo ku Skritura, e donnan akí ta inkluí tal ministerionan manéra fe, sanashon, profesía, proklamashon, enseñansa, atministrashon, rekonsiliashon, kompashon, i servisio di sakrifisio propio i benevolensia pa yudansa i enkurashamentu di hende. Algun miembro ta yamá di Dios i ta ungí pa e Spiritu pa funshonnan rekonosé pa e Iglesia pa kua asuntunan pastoral, evangelístiko, apostóliko, i ministerionan di enseñansa partikular espesialmente ora tin mester di miembronan ekipá pa servisio pa edifiká e iglesia na madures spiritual, i pa enfoká unidat den fe i konosementu di Dios. Ora miembronan empleá e donnan spiritual akí komo mayordomonan fiel di Dios su grasia variá, e Iglesia ta ser protehá for di influenshanan destruktivo di dòktrinanan falsu, nan lo krese ku un kresementu ku lo ta di Dios, i ta edifiká den fe i amor. (Rom. 12:4-8; 1 Kor. 12:9-11, 27, 28; Efe. 4:8, 11-16; Echonan 6:1-7; 1 Tim. 3:1-13; 1 Pedro 4:10, 11.)
- 18. E don di Profesia
Un di e donnan di Spiritu Santu ta Profesía. Esakí ta un marka di identifikashon di e Iglesia remanénte i tabata manifestá na Elena G. White. Segun e mensahero di Dios, su eskritonan ta un fuente di outoridat di e berdat kontinuo kua ta proveé konfortamentu pa e Iglesia, guiansa, instrukshon, i korekshon. E ta aklará ku e Beibel ta e standarte pa kua tur siñansa i eksperensha mester ser pone na prueba. (Joel 2:28, 29; Echonan 2:14-21; Heb. 1:1-3; Rev. 12:17; 19:10.) 70
- 19. E lei di Dios
E gran prinsipio di e lei di Dios ta enbolbí den e Dies Mandamentunan i ta duná komo ehèmpel den e bida di Kristu. Nan ta ekspresá e amor di Dios, Su boluntat, i Su propósito pa e kondukta humano i su rel ashon ta uni tur hende di tur edat. E preseptonan akí ta basá riba e pakto ku Dios a hasi ku Su pueblo i e standarte di e huisio di Dios. Atrabes di e agensia di e Spiritu Santu nan ta saka piká i ta spièrta e sentido di e nesesidat di un Salbador. Salbashon lo ta kompletamente pa grasia i no pa obra, pero su fruta ta obedensia na e Mandamentunan. E obedensia akí ta desaroyá e karakter Kristian i ta resultá komo un sentido di bienestar. E ta un evidensia di nos amor pa Señor i nos preokupashon pa nos semehantenan. Obedensia pa fe ta mustra e poder di Kristu pa transformá bida, i p'esei ta fortifiká e testimonio Kristian. (Eks. 20:1-17; S. 40:7, 8; Mat. 22:36-40; Deut. 28:1-14; Mat. 5:17-20; Heb. 8:8-10; Huan 15:7-10; Efe. 2:8-10; 1 Huan 5:3; Rom. 8:3, 4; Ps. 19:7-14.)
- 20. E Sabbat
E Kreador benefisiente, despues di seis dia di Kreashon, a sosegá riba e di shete dia i a instituí e Sabat pa tur hende komo un memorial di e Kreashon. E di kuater mandamentu di Dios su lei inkambiabel ku ta rekerí e opservansha di e di shete dia akí komo e dia di sosiegu, di adorashon, i ministerionan den harmonía ku e enseñansa i práktika di Hesus, e Señor di Sabat. E Sabat ta un dia di komunion i di delisia ku Dios i unu ku otro. E ta e símbolo di nos redenshon den Kristu, un señal di nos santifikashon, un toke di elegansha, i e muestra di e futuro etèrno di e reino di Dios. E Sabat ta un señal perpetuo di Su pakto etèrno entre E i su pueblo. Opservansha gososo di e oranan sagrado di anochi pa anochi, di bahada di solo te bahada di solo, ta un selebrashon di un Dios i di aktonan redentivo. (Gén. 2:1-3; Eks. 20:8-11; Lukas 4:16; Isa. 56:5, 6; 58:13, 14; Mat. 12:1-12; Ex. 31:13-17; Eze. 20:12, 20; Deut. 5:12-15; Heb. 4:1-11; Lev. 23:32; Marko 1:32.)
- 21. Moyordomia
Nos ta mayordomonan di Dios, konfiá p'E ku tempu i oportunidatnan, habilidatnan i poseshonnan, bendishonnan di tera atrabes di DjE i Su rekursonan. Nos ta responsabel Su dilanti pa e uzo apropiá di esakínan. Nos ta rekonosé Dios komo doño dor di duna un servisio fiel na dj'E i na nos próhimo, i dor di debolbé nos diesmo i ofrenda pa proklamashon di e evangelio i sostenementu i kresementu di Su iglesia. Mayordomía ta un privilegio duná na nos dor di Dios pa nos nutrishon den amor i viktoria riba egoísmo i kodisia. E mayordomo ta regosihá di e bendishonnan ku ta bini komo resultado di su fieldat. (Gén. 1:26-28; 2:15; 1 Kron. 29:14; Hageo 1:3-11; Mal. 3:8-12; 1 Kor. 9:9-14; Mat. 23:23; 2 Kor. 8:1-15; Rom. 15:26, 27.)
- 22. Kondukta Kristian
Nos ta yamá pa ta hendenan Kristian ku ta pensa, sinti i aktua den harmonía ku e prinsipionan di shelu. Pa e Spiritu por rekreá den nos e karakter di nos Señor, nos ta enbolbi nos mes den e kosnan ku lo produsí e puresa ku Kristu ta ofresé, salú, i goso den nos bida. Esakí ta nifiká ku nos enbolbimentu i nos dibertishon mester kuadra ku e standartenan haltu ku e smaak i bunitesa Kristian. Mientras nos ta rekonosé diferenshanan kultural, nos bistí mester ta simpel, modesto i limpi, representando esnan ku tin e berdadero bunitesa ku no ta konsistí di adòrno eksterno, pero ta dòrna nos mes ku e bunitesa ku no ta peresé di gentilesa i di un spiritu trankil. E ta nifiká tambe ku pasóbra nos kurpa ta e tèmpel di Spiritu Santu, nos mester kuida p'e inteligentemente. Huntu ku ehèrsisio adekuá i sosiegu, nos ta adoptá e dieta di mas saludabel posibel i ta apstené di kumindanan impuru ku ta identifiká den Skritura. Siendo ku bibidanan alkohóliko, tabako i uzo iresponsabel di droganan i narkótikonan ta dañino pa nos kurpa, nos ta apstené di nan. Na lugá di esei nos ta enbolbi den kualke otro aktividat ku ta trese nos pensamentu i kurpa den e disiplína di Kristu, kende ta hasi nos kompleto, duna nos goso i kosnan bon. (Rom. 12:1, 2; 1 Juan 2:6; Efe. 5:1-21; Fil. 4:8; 2 Kor. 10:5; 6:14-7:1; 1 Pedro 3:1-4; 1 Kor. 6:19, 20; 10:31; Lev. 11:1-47; 3 Huan 2)
- 23. Matrimonio i Famia
Matrimonio a ser divinamente establesé na Eden i afirmá pa Hesus pa ta e union di bida largu, entre un hòmber i un muhé ku ta den un rel ashon amoroso. Pa e Kristian matrimonio ta un pakto hasí na Dios i tambe na su pareha, i mester ser hasí solamente pa dos hende ku ta kompartí e mésun fe. Amor mutuo, honor, rèspèt i responsabilidat mester ta e fábrika di e rel ashon akí, ku mester reflehá amor, santidat, aserkamentu, meskos ku e permanénsia di relashon ku ta èksistí entre Kristu i Su Iglesia. Rel ashoná ku divorsio, Hesus a siña ku e persona ku divorsiá for di su esposo, eksepto di fornikashon, i kasa ku un otro, ta kometé adulterio. Maske ku tin algun rel ashonnan familiar ku ta kai chikí for di e ideal akí, parehanan kasá kende a hasi un pakto kompleto un na otro den Kristu mester atkerí unidat amoroso atrabes di e guiansa di e Spiritu i nutrí pa e Iglesia. Dios a bendishoná e famia i ta e intenshon pa su miembronan yuda otro pa yega na total madures. Mayornan mester eduká nan yunan ku amor i obedensha na Dios. Pa nan ehèmpel i palabra, nan mester siña nan ku Kristu ta un disiplinador amoroso, semper tierno i kuidando, Kende ke pa nan bira miembronan di Su kurpa, e famia di Dios. Oumentando aserkamentu familiar ta un di e puntonan importante di e mensahe di e evangelio final. (Gén. 2:18-25; Mat. 19:3-9; Juan 2:1-11; 2 Kor. 6:14; Efe. 5:21-33; Mat. 5:31, 32; Marko 10:11, 12; Lukas 16:18; 1 Kor. 7:10, 11; Eksodo. 20:12; Efe. 6:1-4; Deut. 6:5-9; Prov. 22:6; Mal. 4:5, 6.)
- 24. Kristu Su ministerio den e Santuario Selestial
Tin un santuario na shelu, e berdadero tabernakel kende Señor a stablesé i no hende. Den Dje Kristu ta ministrá na nos fabor, hasiendo posibel na kreyentenan e benefisio di Su sakrifisio ekspiatorio ofresé un biaha na tur riba e krus. El a ser inougurá komo nos gran Sumo Saserdote i a kuminsá su ministerio intersesorio na tempu di Su asenshon. Na 1844, na fin di e periodo profétiko di 2300 dia, El a drenta den e segundo i último fase di Su ministerio ekspiatorio. Ta un trabou di huisio investigador ku ta e parti di e disposishon pa kaba ku tur piká, tipifiká pa limpiamentu di e santuario Hebreo riba e Dia di Ekspiashon. Den e servisio típiko akí e santuario ta wòrdu hasí limpi ku e sanger di animalnan sakrifiká, pero e kosnan selestial ta ser purifiká ku e sakrifisio perfekto di e sanger di Hesus. E huisio investigador ta revelá na e inteligensha selestial ku entre e mortonan tin esnan ku ta drumi den Kristu i tur esnan promé 72 ku esei, den Dje, ta bira digno pa tuma parti na e promé resurèkshon. E ta manifestá tambe ku entre e bibunan ku ta uní den Kristu, ku ta warda e mandamentunan di Dios i tin e fe di Hesus, i ta den Dje, i p'esei, nan ta kla pa wòrdu trasladá pa Su reino etèrno. E huisio akí ta vindiká e hustisia di Dios na salba tur esnan ku ta kere den Hesus. E ta deklará ku esnan ku a keda fiel na Dios lo drenta e reino. Ora e ministerio di Kristu ta kaba einan, esei lo marka e siere di e probashon humano promé ku e Segunda Binida di Kristu. (Heb. 8:1-5; 4:14-16; 9:11-28; 10:19-22; 1:3; 2:16, 17; Dan. 7:9-27; 8:13, 14; 9:24-27; Num. 14:34; Eze. 4:6; Lev. 16; Rev. 14:6, 7; 20:12; 14:12; 22:12.)
- 25. E segundo benida di Kristu
E Segunda binida di Kristu ta e speransa bendito di e iglesia, e gran klimaks di e evangelio. E binida di e Salbador lo ta literal, personal, visibel i universal. Ora E regresá, e morto hustunan lo resusitá, i huntu ku e hustunan ku ta na bida nan lo ser glorifiká i hibá shelu, pero e inhustunan lo muri. Mayoria di e liñanan di profesia kasi tur a kumpli, huntu ku e kondishon presente di e mundu, ta indiká ku e binida di Kristu ta inminente. E tempu di e evento akí no a ser revelá, i p'esei nos ta ser atvertí pa ta kla tur momentu. (Tito 2:13; Heb. 9:28; Juan 14:1-3; Echonan 1:9-11; Mat. 24:14; Rev. 1:7; Mat. 24:43, 44; 1 Tes. 4:13-18; 1 Kor. 15:51-54; 2 Tes. 1:7-10; 2:8; Rev. 14:14-20; 19:11-21; Mat. 24; Marko 13; Lukas 21; 2 Tim. 3:1-5; 1 Tes. 5:1-6.
- 26. Morto i Resurekshon
Pago di piká ta morto. Pero Dios, Kende ta inmortal, lo duna bida etèrno na Su redimínan. Te e dia ei morto lo ta un estado inkonsiente pa tur hende. Ora Kristu, Kende ta nos bida, lo aparesé, e hustunan resusitá i e hustunan ku ta na bida lo transformá i lo ser tumá den altura pa kontra ku nan Señor. E segundo resurèkshon di e malbadonan, lo tuma lugar mil aña despues. (Rom. 6:23; 1 Tim. 6:15, 16; Ekl. 9:5, 6; S. 146:3, 4; Juan 11:11-14; Kol. 3:4; 1 Kor. 15:51-54; 1 Tes. 4:13-17; Juan 5:28, 29; Rev. 20:1-10.)
- 27. E milenio i e fin di Pika
E milenio ta mil aña di reinado ku Kristu i Su santunan den shelu entre e promé i e segundo resurèkshon. Durante e tempu akí e malbadonan ku ta morto lo ser husgá, e tera lo ta práktikamente desolá, sin ningun habitante humano, pero okupá pa Satanas i su angelnan. Na fin Kristu i Su santunan i e Stat Santu lo baha por di shelu na tera. E inhustunan morto e ora ei lo resusitá, i huntu ku Satanas i su angelnan nan lo rondoná e stat, pero kandel a ta baha for di Dios i lo destruí nan i purifiká e tera. E universo lo ta liber e ora ei di piká i di pekadornan pa semper. (Rev. 20; 1 Kor. 6:2, 3; Jer. 4:23-26; Rev. 21:1-5; Mal. 4:1; Eze. 28:18, 19.)
- 28. E tera Nobo
Den e tera nobo, den kua e hustunan lo biba, Dios lo proveé un kas etèrno pa e redimínan i e medio ambiente perfekto pa bida etèrno, amor, goso i di siñansa den Su presensia. Pasóbra einan Dios mes lo biba huntu ku Su pueblo, i lo no tin sufrimentu ni morto mas, tur a pasa. E gran kontroversia a kaba, i piká lo no èksistí mas. Tur kos, esnan yen di bida i esnan ku no ta move, lo deklará ku Dios ta amor, i ku E lo reina pa semper. Amèn. (2 Pedro 3:13; Isa. 35; 65:17-25; Mat. 5:5; Rev. 21:1-7; 22:1-5; 11:15.)


text:
Nos invitado den e programa aki ta Sr. Gabriël Hector Illidge. Ela nase 25 Februari 1939 na Aruba. Ela bira hopi konosi den e deporte di baseball na Aruba. Den su ”Hall of Fame” kaminda e tin hopi relikia/obhetonan ku tin di haber ku deporte nos ta kombersa kune tokante su bida, pero espesialmente riba su pashon ku ta deporte.
Produkshon: Fundashon Históriko Kultural Boneriano
Durashon: 55 minüt
Fuhikubo ta presentá: Gabriël Hector Illidge
Nos invitado den e programa aki ta Sr. Gabriël Hector Illidge. Ela nase 25 Februari 1939 na Aruba. Ela bira hopi konosi den e deporte di baseball na Aruba. Den su ”Hall of Fame” kaminda e tin hopi relikia/obhetonan ku tin di haber ku deporte nos ta kombersa kune tokante su bida, pero espesialmente riba su pashon ku ta deporte.


text: E espacio di wega tin santo blanco actualmente. Den luna di februari, e santo lo ser kita. Pa e espacio di wega por ta den funcion bek, lo mester di material safe pa ora e muchanan slip of hunga. Pa esaki nos tin mester di voluntario pa yuda arma e rand di rubber y tambe pa plama playground mulch den e espacio aki. Ta pidi cada boluntario pa bin cu un garetia, halado, beitel, martiw, boormachine, schroefdraai etc. animo y alegria pa haci e espacio posibel pa e muchanan por hunga atrobe. E playground mes lo haya mantencion. Lo tin persona apunta pa guia e proceso di mantencion di e playground. Bini uno , bini tur pa hunto nos logra sigur.


text:
Den e programa aki nos invitado ta Pastor Cherrel Francisca. Cherrel tabata hopi konosi den pasado aki na Boneiru komo Pastor di Iglesia Adventista.
Nos ta kombersa kune tokante su bida, su karera i tambe lokual ku e ta hasi aktualmente.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Pastor Cherrel Francisca
Den e programa aki nos invitado ta Pastor Cherrel Francisca. Cherrel tabata hopi konosi den pasado aki na Boneiru komo Pastor di Iglesia Adventista.


text:
Den e programa aki nos invitado ta Sr. Ramon Todd Dandaré. Ela nase 21 September 1942 na Rio Hacha, Colombia. Nos a tene e entrevista aki kune den e besindario kaminda ela lanta esta Elleboogstraat den sentro di Oranjestad, Aruba. Nos ta kombersa kune tokante su bida.
Produkshon: Fundashon Históriko Kultural Boneriano
Durashon: 51 minüt
Fuhikubo ta presentá: Ramon Todd Dandaré
Den e programa aki nos invitado ta Sr. Ramon Todd Dandaré. Ela nase 21 September 1942 na Rio Hacha, Colombia. Nos a tene e entrevista aki kune den e besindario kaminda ela lanta esta Elleboogstraat den sentro di Oranjestad, Aruba. Nos ta kombersa kune tokante su bida.


text:
Notisia
Notisia
Dia di Famia na Daaibooi..fantástiko!
Pa sera fakansi grandi 2014, Famia Uní a organisá un dia di famia na Playa Daaibooi. For di den oranan trempan di mainta, nos tur a reuní na Residensia van der Willik pa asina drenta konvoi i tumba kabes pabou. For di den konvoi nos a kumisá gosa di nos isla, i sigur di e paísahenan ku aki so bo por haña. Durante henter e dia, tur miembro a gosa di e dia di famia ponendo e toke riba e sukulento Barbeque ku no por keda afó.
Brazilian Mother’s Day, kome kome kome bai goal!
Dia di mama aña 2014 a keda selebrá na un manera mashá spesial. Tur miebro di Famia Uní
a keda invitá pa un sena na L’Aldea Brazilian Steakhouse., kaminda por a saboriá diferente
tipo di karni manera L’Aldea ta konosí p’e. Durante e atardi, tur nos mamanan a keda malkriá
manera “no tin mañan”. Aparte di esei nos a malkriá Shudeska riba su fecha natal, for di oranan di mardugá kantando “Happy Birthday” p’e, i a kulminá esaki den nos selebrashon di dia di mama. “All by all”, nos por bisa ku atrobe Famia Uní a sòru pa un dia di mama tur afó.
Bishita na Sentro di Korekshon i Detenshon Kòrsou (SDKK)
Riba invitashon di “Fundashon Natalie Francisca” Famia Uní a hasi un bishita riba dianan 20 di desèmber i 14 di febrüari último na Sentro di Korekshon i Detenshon Kòrsou (SDKK) pa klousura di proyektonan sosial di e klientenan di e sentro di korekshon. Algun miembro a tuma e kurashi di drenta i kai sinta mei mei di tur e hobennan, kaminda na ambos aktividat nan por a kòmbèrsá i entrekambiá ku e hobennan riba diferente tema.
Pasku 2013, un pasku ku sintimentunan miksto
E aña akí Famia Uní a konosé un Pasku ku hopi fedrit. Lastimamente nos a keda informá mainta trempan ku un miembro di nos famia a bai sosegá den brasa di Señor. Esaki sin duda a trese un tristesa profundo den kurason di kada miembro. E komishon organisadó mes ora a kambia henter e programa i adaptá esaki na e situashon. Pa 5or di atardi tur miembro tabata presente na Residensia Francisca pa reflekshoná riba e dia, i karga Famia Francisca/Cijntje den orashon. Gedeon i Marelva a hasi e parti spiritual manera ya ta un tradishon, i pa despues pasa pa e parti di e sena di Pasku. Tambe Rignaal “Jean” Francisca komo kabes di kas a duna algun palabra splikando asina di e situashon ínespera. Den representashon di Fundashon Natalie Francisca (FNF), sra. Marelva Jansen a dediká algun palabra pa tur presente, i a finalisá ku “Testimonionan di Pas” di Gedeon i Giovanina ku a bishitá Sentro di Detenshon i Korekshon Kòrsou (antes Prizòn Bon Futuro) dia 20 di desèmber último.
Ban Konosé Nos Isla 2013
Nos por bisa ku nos plan di fakansi “Ban Konosé Nos Isla” a kana zetá ku hopi entusiasmo. Djaluna 15 di yüli ultimó nos a habri e plan di vakashon ku un Island Tour tremendo. 10or enpunto nos a ranka sali for di kas di famia van der Willik direkshon wèst di Kòrsou, Banda Abou. Despues di a inisiá e plan di vakashon, Famia Uní a sigui mesora e siguiente dia ku un trip den semi-supmaríno. Nos a abordá e semi-supmaríno pa un trip bou di awa di mas o menos 2 ora. Mientrastantu a yega ora di kome. Pa lùnch nos a bai sinta kantu di laman na Awa di Playa pa un plato fresku di laman. Riba e di tres dia Famia Uní tabatá den sentro di siudat pa un paseo den haf. Den e trep aki nos a haña splikashon breve di tur lokual ta traha nos haf natural “St. Anna Baai”. Riba e djabièrnè nos tabatá di bishitá na Ostrich Farm Curaçao, i pa despues bai kaba ku e famoso masashi di pia di piská Tilapia na Mimi’s Ecofarm. Despues di un siman di dipertishon lokal, Famia Uní a klousurá Ban Konosé Nos Isla ku un tremendisimo “Family Beach Day” na Playa Daaibooi. For di den oranan di mainta nos tur a tumba kabes pabou pa playa Daaibooi unda nos lo sera e plan di vakashon. Manera semper kosnan di ches tabatá “on the house”. I pa pone e chèri riba e bolo Ann, Shudeska i Marlene a sòru pa un sukulento Barbeque ku tur hende e kome lembe dede i pidi mas. Nos kier a yama tur persona i/òf instansia ku a hasi e siman aki un siman sigur yená ku ambiente i sous.


text:
Digicel i AD produkshon ta selebrá mamanan ku karisma
Kandidatanan
pa Mama Modelo 2012 a lusi fabuloso
Digicel
i AD produkshon ta selebrá mamanan ku karisma
KRALENDIJK, Boneiru - 18 di mei 2012: Boneiru
resientemente a konosé su Mama Modelo 2012 den nòmber di Jenrette Coffy. Un
biaha mas Digicel ta sumamente orguyoso di por a forma parti di e sertámen
bunita aki. Komo un partner di AD
produkshon pa e sertámen aki, Digicel a regalá e mama ganadó un tremendo
telefon selular pa e keda den kontakto ku tur hende i manehá su agènda drùk ku
fasilidat.
Loke tabata
un toke bunita di e sertámen Mama Modelo 2012 ta ku e mamanan a presentá un
show inspirá pa e estilo tradishonal Chines. E mamanan a lusi trahenan
impreshonante ku un toke spesial, trahá di tela ku prent Chines tradishonal.
E kompetensia
tabata hopi fuerte i e hurado tabatin un trabou difísil pa skohe ken ta e mama
ku a resaltá mas."E mamanan ehemplar a kompetí den diferente área i tabata
un plaser pa wak e damanan aki demostrá nan talentonan i gran positivismo. "Un
danki tambe na nos representante di merkadeo Christie Quarton ku a representá
Digicel hopi bon komo miembro di hurado. Esaki no tabata un tarea fásil,"
el a añadí.
"E show
tabata tremendo. Masha pabien na Jenrette. Nos ta kontentu ku bo a gusta bo
regalo i ku lo hasi bon uzo di esaki pa yudabo organisá bo dia. Nos ta deseá bo
hopi éksito!" Sra. Quarton ta konkluí bisando.
FIN


text:
Despues di un competencia pisa riba scenario, e ganadonan a resulta, den categoria di “Calypso infantil”, Princess Aphrica na di 3 luga, sigui pa King ZQ na di 2 luga y King Jamahni cu su calypso "Dios cuida nos" como ganado absoluto. Den categoria “Roadmarch infantile”, na di 5 luga a keda Prins Xenon, sigui na di 4 luga pa King Z, na di 3 luga Queen Aphrica, na di 2 luga Singin Chendra y como ganado a resulta “Dancing Princess” cu “Jump on the bus”.
Pa loke ta trata e hobennan, den categoria hubenil, den seccion di calypso, na di 3 luga a keda Queen Ivy, na di 2 luga King Size y como ganado “Jeeda” cu su Calypso "O". Den categoria di “Roadmarch Hubenil”, na di 5 luga a keda Golden Tiger, sigui na di 4 luga pa Jeeda, na di 3 luga Might J, na di 2 luga Mighty Blondy y como Rey di Roadmarch Hubenil, e hoben King Size a retene su corona, cu e roadmarch “60 kippevel”.
Pa mas informacion di SAC y di tur evento di carnaval, subi Facebook, riba e pagina facebook.com/stichtingarubaansecarnaval.


text:
ORANJESTAD - Polis a frustra entrada masal di ilegal na Sero Colorado. Tabata diamars anochi alrededor di 11:30am, cu a drenta yamada di bisiñanan di Sero Colorado, cu ta informa di movecionnan straño den e bario. Polis a mobilisa mesora pa e sitio y na altura di JADS y e Kapel di Colony, a topa cu un cantidad di hende muha ainda, cu a declara cu nan a yega cu boto y a landa bin tera. Den e proceso, a para un auto den cual a haya 3 local sospechoso, cu tabata yudando e grupo aki. Den e auto a haya un arma di candela tambe.
ORANJESTAD - Ministerio Publico y Cuerpo Policial di Aruba, recientemente, a pone man riba un organizacion criminal, cu tabata ocupa su mes, cu traficacion y benta di arma di candela, cualnan probablemente, tabata wordo treci Aruba, desde Venezuela como contrabanda. Despues di un tip, a forma dos team special di investigacion, den e prome siman di november 2015, cu a focus riba investiga e bendedornan y e cumpradornan, di e armanan di candela aki.Riba 12 di november, a detene e prome cinco sospechosonan. Den huiszoekingnan a haya y a tuma den beslag, cuatro arma di candela. Riba 19 di november, dos otro sospechoso a wordo deteni y dos arma di candela, a wordo tuma den beslag. Riba 25 di november, e ultimo persona a wordo deteni. Cerca dje, a wordo haya un arma di candela. Mientrastanto e investigacion ta practicamente cla. Na e momento aki, tin ocho sospechoso den detencion. Cinco di nan ta, supuestamente, e bendedornan di e armanan di candela. Den total, ocho arma di candela, a wordo tuma den beslag. E sospechosonan ta Arubiano cu nacionalidad Hulandes, y Venezolanonan.
ORANJESTAD - Fiscal Mayor di Husticia, ta saca un recompensa di 5.000 florin, pa e tip di oro, cu lo hiba na detencion di e sospechoso: Milanchelo Trenidad (30) den e morto violento, di e bouncer di Olde Molen, riba 7 di december ultimo. E homber Milanchelo Nelson Antonio Trenidad, conoci tambe bou su alias ‘Yellow’, ta naci riba 7 di mei 1985 na Bonaire y ta biba na Aruba. E ta wordo sospecha, di a los tironan dialuna mainta tempran na Olde Molen, caminda un bouncer, a fayece y un otro a resulta gravemente herida. Si bo ta dispone, di informacion cu posiblemente por hiba na soluciona e caso aki, por favor tuma contacto cu Polis. Bo por yama senjor C. Muller na Recherchebureau Shaba na Noord (tel. 563-5391). Eventualmente, Bo por yama tiplijn tambe na 11141 y duna Bo informacion. Lo bo wordo yama back.
ORANJESTAD – Tres huiszoeking awe mainta, pariba di brug (Savaneta), no a conduci na nada concreto. Vocero di Ministerio Publico, Ann Angela, a confirma awe tardi pa NoticiaCla.com, cu e huiszoekingnan aki tabata en coneccion cu e buskeda pa e fugitivo di polis, Milanchelo Trinidad, alias “Yellowman”, cu polis ta kere, ta responsabel pa morto di Aldwayne Damian dialuna marduga. Segun polis a confirma awe merdi na NoticiaCla.com, nan ta buscando "Yellowman", pa e morto di Damian, y pa a herida e otro victima, Freddy Montes, cu ainda ta bringando pa su bida.
ORANJESTAD - Autoridad ta en busca di e sospechoso Milanchelo Trinidad, miho conoci como "Yellowman", cu segun polis, ta e persona, cu lo a tira dos bouncer dialuna marduga, di cual uno a fayece. Vocero policial Lito Lacle a confirma na NoticiaCla.com, cu awor por suministra e informacion y e nomber y cu enberdad esaki ta e persona, cu ta wordo busca pa polis. Cualkier informacion cu tin riba e person aki, por yama 100 pa duna informacion.
ORANJESTAD - Tabata 4:40am cu e melding a drenta, di un caso di bringamento cu tiro na de Olde Molen awe marduga, cu a laga un persona morto y otro seriamente herida. Ora cu dos bouncer di e club nocturno na e club a bai intermedia, a cuminsa un bringamento, unda un di e bouncernan a keda mortalmente herida. Informacion cu noticiacla.com tin, ta cu el a fayece na hospital mientras e otro ta herida, y tambe a wordo transporta pa hospital. Vocero di polis Lito Lacle a confirma, cu e bouncer cu a fayece, ta Damian Aldwayne C.A.miho conoci como 'Bongo', naci dia 26 di okt '78. Dokter Reeberg a constata morto 4.58 am. NoticiaCla.com ta manda palabra di condolencia na famianan di e fayecido.


text:
Unda por haya e formulario di e registro di personal 2014-2015?
Por download e registro di personal via e website www.overheid.aw of www.gobierno.aw of por pasa busc’e na e oficina di DAO. E formulario ta consisti di tres pagina. Tambe por manda un e-mail pa This email address is being protected from spambots. You need JavaScript enabled to view it. y solicita pa e formulario of busca e formulario y e splicacion na oficina principal di DAO na Paardenbaaistraat 11.
DAO ta suplica tur doño di trabou cu si nan tin mas cu un filial den nan negoshi, pa yena un formulario cu tur dato di e trahadonan y pa medio di un circulo rond di e number indica cua trahado ta "rouleer" na e filialnan.
Con y na unda por entrega e formulario di registro di personal 2014-2015?
Pa e aña aki DAO ta desea pa mas y mas empresa manda e formulario den forma digital. Ta pidi tur negoshi pa yena tur dato den un Excel spreadsheet segun e modelo di DAO y pa mand’e pa e e-mail menciona ariba. Ariba e prome pagina di e registro di personal mester pone informacion di e empresa manera nomber di persona di contacto, telefon, adres, e-mail etc. Por scan e informacion y mand’e via e-mail pa DAO hunto cu e formulario di registro di personal. Via e-mail, DAO lo manda un prueba cu a ricibi e registro di personal pa 2014-2015.
Tambe tin e opcion pa entrega e formulario personalmente na oficina di DAO.
Tur informacion di e trahadonan ta yuda DAO formula un imagen di e cantidad di personal y empresanan activo ariba mercado laboral. E formulario pa registro di personal ta reemplasa e formulario di Manpowerplanning cu tabata existi anteriormente. Di awo padilanti doño di un negoshi mester entrega anualmente e formulario pa registro di personal na DAO. Si ta necesario, DAO lo por acerca e empresa pa haci esaki mas biaha.
Tene cuenta cu e formulario mester ta yena completamente, dus tur hoki mester wordo yena.
E registro di personal mester wordo entrega prome cu 1 di april 2015 na oficina di DAO na Paardenbaaistraat 11.


text: Op 9 april is Ireno Baranco overleden. Hij is 98 jaar geworden. Ireno was de oudste Curaçaose inwoner van Tilburg. In 2012 verscheen een interview in het Papiaments met Baranco in het boek ‘Amor pa grandinan’. Het interview is geschreven door Mildred Straker. Hieronder een deel van het interview in het Papiaments. Wil je het hele interview lezen? Klik dan hier. Mi nòmber ta Ireno Juan Baranco. M’a nase 29 di òktober 1916. M’a bai St Jozefschool na Pietermaai tempu di fraternan di Tilburg. M’a kita dia m’a hasi 15 aña i m’a kuminsa traha; m’a bai siña pa mòntùr. Mi a kuminsá traha na aña ’45 na Garage Cordia pa Toyota, anto m’a keda traha ei te ku aña ’81. M’a traha 10 aña na Kòrsou pa mi mes, mòntùr, despues di ei na 1989 m’a bini Hulanda. Pregunta di Mildred: Awor Ireno a nase aña 1916, esei ta nifiká ku Ireno a pasa den e temporada di guera, segunda guera mundial. Ki Ireno por konta nos di e temporada ei? Kontesta: Temporada di guera mundial mi tabata biba na Pietermaai. E lugá ku nan ta yama Yoshi banda di botika Juliana bai aden. Anto segun mi ta tende tiru ku kosnan ei, m’a sali bai wak pafó, mi ta mira e bapor Van Kinsbergen supla bira bai aya banda, anto m’a mira laman a lanta haltu bai laria. Lugá ta un supmarino tabatin ei bou ku tabata tira riba e barkunan. Nan a tira riba un barku di zeta dal den su kustia, e barku a bai aden. Anto e di dos ku el a tira a subi riba Rif bai para. Pregunta di Mildred: Awor Ireno ta bibando na Hulanda, kon Ireno a yega na Hulanda? Kontesta: M’a yega Hulanda komo m’a stòp di traha. E muchanan tabat’ei, anto m’a bin Hulanda ku nan pa nan sigui studia. Pero mi kasá si a keda Kòrsou, anto na aña ’92 má manda busk’é. M’a pidi un kas promé, pero nan a bisami ku mi no por haña kas mesora ku mi tin ku warda. E ora ei m’a disidí di bai Kòrsou bèk. Ora m’a yega Kòrsou, mi yu a bisami ku m’a haña kas i e ora ei mi bini Hulanda bèk. Ora m’a yega mi a regla tur kos i denter dos siman m’a manda buska mi kasá. Nos a biba promé na Noord (Tilburg) despues nos a bin na West. M’a biba 11 aña na Tilburg. Pregunta di Mildred: Mi a komprondé ku Ireno a eksprensha algu ku ta manera un milager ku a pasa, dia ku Ireno a kai kap kabes? Kontesta: Sí, e ta manera un milager. Ta asina ku promé mi tabata sinti kurason. Ami ta un hende ku ta kere hopi den Kristu; Dios tei i mi ta kere hopi den Dios. Mi tabatin ku operá kurason, pasobra e hartklep no tabata bon. Dòkter di ku mi e edat ku mi tin ta poko difísil, pero ku ta ami mester sa. El a dunami remedi, píldora, pa mi bebe pa mi kurason. Anto nos tin un misa di misionero mundial di un pastora hende muhé. El a hasi orashon ku mi tur dia. Despues di seis luna m’a bai serka dòkter pa mi kontrolá pa mi tuma remedi. M’a warda, dòkter a bini habri porta, dòkter a drei wak mi. E di ku mi: “Bo n’ tin 36 aña no?” Mi di kuné: “Nò ainda no”. (ta hari) Awor el a sinta skibi su papelnan i e di: “Kon ta ku bo remedinan, bo tin mester di mas remedi?” El a kaba di skibi, e di ku mi: “Si, bo no mester di bini mas.” Mi di: “Kon mi n’tin mester di bini mas, mi tin ku hasi operashon.”E di: “Pasó nos no ta mira nada mas na bo kurason.” Bon, esei ta unu. Un dia m’a keda miso na kas. M’a subi trapi m’a bai ariba, ora mi ta serka di yega te ariba mi no sa di nada mas. M’a bin abou ku lomba dal mi kabes riba e kapstok. El a habri tur un buraku grandi, anto akinan (ta mustra unda na kabes) a keda asina grandi hinchá. Te ahinda e tin mal fatsun. M’a hañami di kremp doblá. M’a kue telefon pa mi yama mi kasá, at’ami ta yama number robes; tabata nét number di un amigu. E di ku mi: “Wardami, wardami.” El a sali ku outo, mesora e ku su kasá a kuri yega. E di: “Aki nò! Aki ta hòspital, dòkter, pasó bo kabes a habri.” El a hibami dòkter, dòkter a wak, e di: “Mi no por hecht e, pasó bo ta bai sufri hopi. Mihó mi peg’é, leim e.” Ora m’a yega kas, e yu muhé di mi a kore bini. E di ku mi: “Bin mi wak bo kabes.” Ora el a wak e di: “Nò hospital!” Ora m’a yega hòspital nan a bolbe plak e herida, pasò el a sigui basha sanger .Mi kara akinan a bira tur pretu. Ora nan a hinkami den scanner mi di ku nan: “Kiko a kibra di mi?” Nan di: “Nada no a kibra, bo ta bon bon.” Mi di: “Awèl, mi ta bai kas.” Nan di: “Nò, bo no por bai kas, pasò bo mester wordu verzorgd.” Mi di ku nan: “Nò, mi no ke wòrdu verzorgd. Nada no a kibra, mi ta bai drumi na mi kas.” Door ku mi a dal mi bekken, akinan a hincha, pia un tabata wanta kurpa, mi yu mesora a pidi Thebe un kama pa mi por drumi abou den sala. Despues nan a pidi e hendenan di Gemeente pa nan bin pone un left na kas. E left a subi, e ta baha. Despues m’a disidí mi no ta subi kuné, mi ta subi gewoon tene na trapleuning. Pasò mi ta subi dos bia bai ariba baha ku pia promé ku e left yega ariba, asina pokopoko e ta. Despues di un luna i mei m’a disidí di lanta, ma disidí di kuminsá kana. Pregunta di Mildred: Awor mi ke haña di Ireno un mensahe pa e hóbennan di awendia òf e generashon ku ta bini. Kontesta: E hóbenan, tur loke nan tin ku hasi ta, loke no ta kos di nan, laga pasa, loke no ta bemoei nan ku nan no tin nada di aber kuné, laga pasa. Kualke kos drei bira kabes un banda bai, legumai, pasó awendia mester dominá nan mes, libra nan di hustisia tambe, kuida kurpa. Ami nunka m’a huma, nunka mi bida m’a huma. Evitá e kos ei ta hopi bon pa nan mes tambe.


text:
CUSTOMER SERVICE AWO TA DEN BO MAN CU MY DIGICEL APP
CUSTOMER SERVICE AWO ta den bo man cu My Digicel APP
Un otro servicio innovativo pa scapa cliente tempo y molester
For di awe padilanti, clientenan di Digicel por atende cu mayoria di nan necesidadnan relaciona na customer service pa medio di My Digicel app riba nan telefon celular.
Diseña pa pone e control den man di e cliente y scapa nan tempo y molester, My Digicel app ta obtenibel como un download gratis riba medionan Android y ta e forma sabi y facil pa clientenan maneha nan bida mobil.
“Text numbers” y “short codes” complica a bira un cos di pasado awo cu clientenan por uza e app pa un variedad grandi di nan necesidadnan relaciona na servicio, for di e cosnan basico manera check e balans di un account y e status di nan pakete actual te na cumpra paketenan nobo, uza “top up” online, manda credito pa un otro usuario of maneha e settings di nan cuenta.
Pero esey no ta tur – obtenibel na Ingles, Frances y Spaño, My Digicel app tambe ta mantene clientenan al tanto di tur Digicel su canalnan riba medionan social y ta permiti e usuario pa duna feedback riba e app for di nan celular.
Bob Sprengers,Gerente General di Digicel Aruba; “Ta un placer pa nos introduci My Digicel app na nos clientenan. Asina nos ta pone e control den man di nos clientenan y proveye nan cu e instrumentonan pa maneha na bida pa medio di nan celular. Cu My Digicel app, bo por inverti e tempo cu anteriormente lo bo tabata uzando pa yama y papia cu “customer care” den haci algo hopi mas productivo como cu tur e asistencia mobil cu abo mester ta simplemente “a touch away”.”


text:
For God so loved the world that he gave his only begotten son...
Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal Baptist fundamental literal


text:
ORANJESTAD – Un delegacion di Conseho di Minister a bay personalmente na cas di Padu Lampe pa bay felicit’e cu su cumpleaños. Durante e evento aki, Minister Michelle Winklaar di Cultura a hiba palabra y a gradici tur esnan presente, incluyendo mandatarionan for di Antiyas cu a bini specialmente pa celebra cu Padu Lampe.
“Mi a tuma e fecha di natalicio di Padu como e dia pa comparti mi mensahe kico realmente mi tarea como persona responsabel pa e maneho cultural den nos gobernacion ta”, asina Minister Michelle Winklaar encarga cu maneho di cultura di nos pais a cuminsa bisa durante su discurso. “Mi ta mira como meta di e Gobierno aki pa crea e pais di 100.000 hende of mas cu ta refleha e elementonan creativo, flexibel, diverso manera cu Padu tin na abundancia. Mi tarea y responsabilidad ta pa crea un maneho cultural brindando mes of mihor oportunidad den bida di nos yiunan, teniendo cuenta cu elementonan cu ta tipifica Padu como ser humano y culturista”.
Mas leuy e mandatario a referi na Mahatma Ghandi, cu a papia hopi di cultura y tin 2 pensamento di Ghandi cu ta pone corda hopi riba Padu. E prome ta un famoso dicho di dje cu ta bisa “A nation’s culture resides in the hearts and in the soul of its people”. “Definitivamente, Padu pami ta simbolisa e curazon y alma di nos cultura” Minister Michelle Winklaar a subraya. E di dos pensamento di Ghandi ta bisa cu nos mester ta para riba baranca firme di tradicion, pero no keda pega den e tradicionnan, cu bista riba futuro, respet pa pasado, flexibel y cu e don di por adapta na tur retonan cu ta bin y lo sigui bin. Brasa influencia di afo, pero cu e fundeshi stabil y firme, cu bentananan habri. Si Padu su bentananan den bida no tabata habri, Padu nunca lo por a jega Caracas, Corsou, Hulanda, Sto. Domingo, Honolulu y hasta Seattle!
“Awe mi ta considera Padu como e inspiracion, e persona multifacetico y diverso, e fundeshi di mi maneho caminda ni placa, ni tecnologia ta importante, pero si e calidad humano, manera Ghandi ta referi na dje. Padu ta e prueba , Padu ta e simbolo!”, ela sigura.
Minister Michelle Winklaar a sorprende Padu Lampe cu un anuncio cu e no a spera. E mandatario a bisa cu “Ta un honor grandi pa por participa cu entrante awe, dia 26 di april 2010, na ocasion di e 90 aniversario di nos Padu del Caribe, legendario y hopi stima; Nos a institui e Premio Nacional Juan Chabaya Lampe, Padu del Caribe, cual premio lo worde otorga bi-anualmente na un hoben di Aruba como premio pa creatividad cu ta balor anjadi na pais Aruba, manera por ehempel con nos por procesa awa mihor, e idea mas mihor riba sostenibilidad, en corto e idea of proyecto di e hoben mester tin efecto riba con pa drecha nos calidad di bida. E mester ta reconocemento pa futuro. E premio aki ta basa riba Padu como hende diverso cu bista riba futuro, manera cu nos tur conoce Padu”.
Mester menciona cu na final, Minister Michelle Winklaar a puntra: “Mi ta sigur cu hopi hende den e ultimo dianan ta puntrando Padu kico su secreto ta pa tene su mes asina jong. Mi mes ta hopi curioso pa sa. Recientemente un hende muher Japones cu a yega 122 anja a bisa esaki ora ela wordo puntra kico e secreto ta: Stop di worry over di kico bo lo por hanja den futuro, y kico bo a keda sin hanja den pasado. Bibando den presente ta loke ta wantabo jong. Mi ta hopi sigur cu Padu ta di acuerdo cu e filosofia aki.”


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Juliana a eksplorá formanan pa eduká tantu mucha komo adulto na manera propio, atraktivo i efikas. Pasobra studiando su komunidat, el a mira ku ta su propio formanan por eduk’é. Juliana a integrá e género literario kuenta den su arsenal di hèrmèn i tabata alkansá kuné tur su metanan edukativo. Kontinuando i renobando tradishonnan bieu, kuenta a desaroyá den man di Juliana bira muchu mas ku literatura. Sinku aña largu Elis Juliana a kana ku konsiensia i kolekshoná historia outéntiko serka bieunan i ta publiká Echa cuenta na 1970. “Mi ta sinti ku den e kuentanan akí tin un tesoro na informashon skondí”, (Juliana den Amigoe 1970) i ta primintí ku e lo bai dediká su mes na buska esaki den futuro. Promesa ku el a kumpli ampliamente kuné. E mes a resultá un gran kontadó di kuenta. Intuitivamente Elis Juliana a sabi ku e kuentanan ta muchu mas ku kuenta so i por destilá ku pa e kuentista akí kuenta ta: entretenementu, bida, edukashon, dunamentu di forsa nobo.
Algun aspekto di kuenta ilustrá pa Juliana Maestria di kontamentu: Konservá herensia: Ekspreshon di resistensia kontra sklabitut, Nanzi: Integrá ku otro arte manera kanto i drama: Desaroyá fantasia, haña e durashon ku bo ke dun’é (dos, tres dia siguí), desahogo, hunga ku tempu (trese ayera den awe i hiba awe bèk). Ku kuenta Elis Juliana tabata logra tur su ophetivonan i funshoná komo edukadó sin identifiká su mes komo Juliana. E por a papia den promé persona, uza diálogo, presentá Wazo i Ompi Elis, kanta, uza ritmo, duna informashon ku el a inbestigá, reprimí mal kustumber, elogiá. Komo kibradó di barera, el a desaroyá material pa siña mucha lesa for di nan kuater aña. El a publiká vários material pa siña mucha. (Verso pa mucha, Komedia pa mucha i otronan. Esakinan ta mustra kon aki tambe Juliana a realisá e prinsipio di ‘mi mes ta tur kos pareu, tambú i letra’, integrando kanto i drama den kuenta. El a preservá kuenta, uza e ekspreshon di resistensia, kuentanan di Nanzi. Pero mas ku den kualke otro aspekto Juliana ta proba su raisnan firme den suela di Kòrsou i su ingeniosidat pa eduká kreando dos rekurso ku a proba nan forsa durante dékadanan kaba: pa adulto, e figura di Wazo, eksploradó di Kòrsou, konosedó profundo di kultura i konsientisadó i pa mucha, Ompi Elis, ku no a bèk pa trata niun tema, pa difísil ku esaki por aparentá, ku muchanan.
Elis Juliana ta dedikando henter un bida na restablesé balansa históriko, rekonkistá memoria pèrdí, krea konfiansa propio i kita miedu, manera a bin dilanti den e poema Lòs e mucha. Pasobra e inseguridat ku edukashon sumiso a hinka den pueblo ta resaltá asta den e kontesta afirmativo riba un pregunta ku mucha di Kòrsou ta artikulá ku entonashon di pregunta: “Kuantu aña bo tin?” Kontesta: Nuebe?”
Elis Juliana su mérito mayó komo edukadó ta di a yuda rekonkistá e mente pèrdí akí.
Pa su trabounan konsientisadó, konstante i kreativo riba tereno di edukashon por konsiderá Elis Juliana edukadó rekonkistadó di mente pèrdí.